topic_facet:"Mekanizazioa (Heziketa Zikloa). Erdi maila" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Industria-robotika (Modulua)" topic_facet:"Lanbide Heziketa" topic_facet:"Instalazioa eta mantenimendua (Lanbide Arloa)" author_facet:"Elhuyar Hizkuntza Zerbitzuak" author_facet:"Euskadi. Hezkuntza, Unibertsitate eta Ikerketa Saila" format:"eBook"\nProposatutako gaia: Mekanizazioa (Heziketa Zikloa). Erdi maila Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Industria-robotika (Modulua) Proposatutako gaia: Lanbide Heziketa Proposatutako gaia: Instalazioa eta mantenimendua (Lanbide Arloa) Egilea: Elhuyar Hizkuntza Zerbitzuak Egilea: Euskadi. Hezkuntza, Unibertsitate eta Ikerketa Saila Formatua: Liburu elektronikoa\n1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) Galdaketa eta pulbimetalurgiaren bidezko produkzioa (Heziketa Zikloa). Goi maila Industria-robotika (Modulua) Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Irekia Eusko Jaurlaritza - Gobierno Vasco :: Emakumeen arteko aliantzen beharra defenditu dute emakumeen elkarteek euren urteroko jardunaldian\nEmakumeen arteko aliantzen beharra defenditu…\n\nEmakumeen arteko aliantzen beharra defenditu dute emakumeen elkarteek euren urteroko jardunaldian Iturria: Irekia\n\n\n\nGaur goizean Gasteizko Europa Jauregian Emakundek urtero EAEko emakumeen elkarteen ordezkariekin antolatzen duen jardunaldia ospatu da. Ehunka ordezkari hurbildu dira ahalduntze kolektiboari eta sororitateari buruzko jardunaldira. Jardunaldiaren izenburua izan da “Ahizpatasuna, kolektiboki eta generoaren ikuspuntutik ahalduntzeko bide gisa”. Izaskun Landaidak, Emakundeko zuzendariak, eta Maite Bilbaok, Arabako Aholku-azpibatzordeko presidenteak ireki dute jardunaldia. Landaidak gogoratu du emakumeen ahalduntzerik gabe ez dagoela berdintasunik, eta elkarteek urtean zehar egiten duen lana goraipatu du. Honekin batera adierazi du benetan garrantzitsua dela espazioak irabaztea, "emakumeen ahotsa entzunarazteko eta emakumeen erabakiak errespetatuak izan daitezen".\nBestetik, Marina Subirats soziologian katedraduna eta feminismoaren munduan erreferentea denak hitzaldia eskaini du Pilar Careaga editore eta feministarekin batera. Arabako aholku-azpibatzordeko kidea den Nuria Sáez de Jauregik aurkeztu duen hitzaldian, Subiratsek aurtengo martxoak 8a gogoratu du eta adierazi du "jada beste une batean gaude, emakumeak aldatu gara azken hamarkadetan, orain kolektiboa nola aldatzen dugun ikusiko da". Arauak aldatu behar direla esan du eta aurrera egiteko momentua dela.\nBere aldetik, Pilar Careagak adierazi du elkarteak direla sororitateak duen tresna politikoa eta elkarteetan sarean sortutako estrategiek emakumeen ahotsa entzunarazten laguntzen dutela. Jardunaldiaren bigarren partean lan tailer bat egin dute elkarteetako ordezkariek ahizpatasunean oinarrituta.


Elgetako Udala Zaldibarko krisi mahaitik kanpo utzi dute, oso gertu egon arren | Euskal Herria | Naiz\nOtsailaren 10ean Lakuak sortutako krisi mahaian parte hartzea eskatu zuen Iraitz Lazkano Elgetako alkateak. «Oraindik ez dugu erantzunik jaso», adierazi du NAIZi egindako adierazpenetan. Bestalde, Durangoko Udalak (EH Bildu) airearen kalitatearen inguruko informazioa eskatu dio Lakuako Gobernuari eta herriko estazio estatikoa eskaini dio.\nIbai AZPARREN|2020/02/17 Eguneratua:\n«Zaldibar argitu» lemapean, hiru martxa atera larunbatean ziren Elgeta, Ermua eta Eibar herrietatik. (Juan Carlos RUIZ/FOKU)\nLakuako Gobernuko Ingurumen, Osasun, Segurtasun, Lan eta Justizia eta Ekonomiaren Garapen eta Azpiegitura sailetako arduradunek, Bizkaiko Foru Aldundiak eta Zaldibarko Udalak osatzen dute koordinaziorako mahai teknikoa.\nMahaia txandakakoa denez, Ermuko eta Eibarko udalekin ere bildu da. Ez, ordea, Elgetakoarekin, non EH Bilduk gobernatzen duen. Krisi mahaia sortu zen egunetik, otsailaren 10etik, Elgetak bertan parte hartzea eskatu duela adierazi dio Iraitz Lazkano alkateak NAIZi. «Oraindik ez dugu erantzunik jaso», baieztatu du.\nGainera, Elgetako Udalak Lakuako Ingurumen zein Segurtasun sailekin harremanetan jartzeko ahalegina egin duela azaldu du Lazkanok, baina egoera berbera izan da: «Iturri ofizialetik ez dugu ezer jaso».\nIzan ere, Gipuzkoako herri horretako hirigunea zabortegitik lau kilometrora dagoela ohartarazi du alkateak, «Zaldibar hirigunea baino gertuago», eta Elgetako hainbat gune zabortegitik oso gertu daudela zehaztu du, lau kilometro baino gutxiagora.\nGainera, usaina «nabaria» dela gaineratu du, baina Gobernuak Elgetarako gomendiorik ez duela eman baieztatu du. «Ostegunean bizilagun batek esan zigun Eusko Jaurlaritzako teknikariak airearen kalitatea neurtzen ari zirela», nabarmendu du. «Gaur berriz etorri dira baserri bateko uraren kalitatea neurtzera», adierazi du Lazkanok.\n«Neurketa horien berririk ez badugu ere, atzo 18.00etako informazioaren arabera airean dioxinak eta furanoa daude» adierazi du. Eibar, Zaldibar eta Ermuko biztanleei gomendatu diete leihoak ez irekitzea eta aire librean kirolik ez egitea eta, beraz, astelehen honetan haizeak iparretik joko duenez, aholku berdinak ematea zentzuzkoa dela uste du alkateak.\n«Logikaz hartu dugu erabaki hori, baina ez abisatu digutelako», azpimarratu du. Krisi mahaira zergatik ez duten gonbidatu galdetuta, Lazakanok uste du «Eusko Jaurlaritzak Elgeta non dagoen ez dakielako» dela.\nDurangok informazioa eskatu du\nZaldibarko zabortegiaren auziaren harira, Durangoko Udalak (EH Bildu) airearen kalitatearen inguruko informazioa eskatu dio Lakuako Gobernuari errekerimendu bidez, eta informazioa eskualdeko herriei ere zabaltzea eskatu dio.\n«Durangarrok airearen kalitatearen inguruko sentsibilitate berezia dugu. Aireak ez du muga zehatzik, eta Zaldibartik hain gertu egonda arnasten dugun airearen kalitateaz jakin nahi dugu», adierazi dute udal ordezkariek.\nIzan ere, Durangok airearen kalitatea aztertzeko estazio estatikoa du, eta berau da Zaldibartik gertuen dagoena. Dena den, estazio horrek ez ditu dioxinak eta furanoa aztertzen, eta horiek dira azken egunotan alarma gehien sortu duten substantziak. Hori dela eta, Udalak Durangoko estazioa eskaini dio Lakuari neurketa osagarriak egiteko.


MogelDBH Zerrendaren Informazio Orria\nMogelDBH -- Mogel, DBHko guraso elkartea\nMogelDBH Posta Zerrendaren gaia:\nOrain arte zerrendara bidalitako mezuak ikusteko, ikus itzazu artxibo hauek: MogelDBH Artxiboak: . (Oraingo fitxategia zerrenda partaideek bakarrik ikus dezakete.)\nMogelDBH Posta Zerrendan nola parte hartu:\nZerrendakide guztiei mezua bidaltzeko, idatzi hona: mogeldbh@postaria.com.\nMogelDBH Posta Zerrendan Harpidetzeko:\nMogelDBH posta zerrendan izena eman, ondoko eskaera-orria betez. Mezu bat jasoko duzu, zure eskaera berretsi dezazun; horren bitartez, beste inor zure izenean ez harpidetzea sahiestu gura dugu. a Zerrenda hau ezkutua da; zerrendakideen izenak kudeatzaileak bakarrik ikus ditzake.\nMogelDBH Posta Zerrendako Harpidedunak:\nMogelDBH zerrenda uzteko, pasahitza jasotzeko, edo harpide-aukerak aldatzeko sartu zure harpide-helbidea:\nMogelDBH zerrendako kudeatzailea mogeldbh-owner at postaria.com da\nMogelDBH kudeatzeko interfazea (baimena beharrezkoa)


Uemako herrietako bost osasun langiletik batek ez daki euskaraz | Gizartea | Berria\nUemako herrietako bost osasun langiletik batek ez daki euskaraz\nUdalerri Euskaldunen Mankomunitateak osasun zerbitzuari buruzko azterketa aurkeztu du Legebiltzarrean. Bereziki kezkatuta agertu da pediatria zerbitzuarekin.\nIraitz Lazkano eta Garikoitz Goikoetxea UEMAko arduradunak Legebiltzarrko Osasun Batzordean. Raul Bogajo / FOKU Tamaina handiagoan ikusi\nUema Udalerri Euskaldunen Mankomunitateak agerraldi bat egin du gaur Eusko Legebiltzarreko Osasun Batzordean, bere udalerrietako osasun zerbitzuari buruzko azterketa aurkezteko. Iraitz Lazkano Uemako lehendakariak eta Garikoitz Goikoetxea teknikariak eman dute jasotako datuen berri, eta, besteak beste, jakinarazi dute mankomunitateko herrietako bost osasun langiletik batek ez duela euskara gaitasuna egiaztatuta.\nUemak bi urtetik behin egin ohi du behaketa, eta azterturiko azken epetik hona geldialdi bat egon dela nabarmendu dute txostenaren egileek. «Begirada luzeagoarekin begiratuta, bai, hamarkada hauetan asko egin dugu aurrera. Baina azken urte hauetan udalerri batzuetan arazo batzuk betikotzen ari direla iruditzen zaigu», adierazi du Goikoetxeak.\nUemak Hego Euskal Herriko lau lurraldeetako udalerri euskaldunak biltzen ditu, herritarren arteko euskara indizea %70etik gorakoa dutenak. Hala, osasun zerbitzuei buruzko txostenak mankomunitateko kide diren herri guztien azterketa biltzen du, baina, gaur, Eusko Legebiltzarreko agerraldian soilik Osakidetzari dagozkion datuak aurkeztu dituzte. Nafarroako datuak abenduaren hasieran jakinarazi zituen Uemak, Nafarroako Parlamentuan egindako agerraldian.\nPandemiaren eraginez, txostena ezin izan zuten iaz argitaratu, baina atzerapen horrek azterketa zabaltzeko aukera eskaini dio Uemari. Hain zuzen, orain arte mankomunitateko herrietan zeuden osasun zentroetara mugatu izan dute azterketa, eta, oraingoan, zentro horien azterketa ez ezik, Uemako herritarrek jasotzen dituzten gainerako osasun zerbitzuen azterketa ere egin dute. Hala, mankomunitatetik kanpo Uemako herritarrei zerbitzu ematen dieten beste herrietako osasun etxeetako eta erreferentziazko ospitaleetako datuak ere sartu dituzte txostenean.\nDaturik okerrenak, ospitaletan\nOsakidetzak 559 lanpostu dauzka Uemako kide diren 90 herrietan, eta ia guztietan zehaztuta dago hizkuntza eskakizuna betetzeko derrigortasun data: 548 postutan (%98). Errealitateari begiratuta, ordea, gaur egun soilik %81ak dauka egiaztatua hizkuntza gaitasuna. Hau da, bost langiletik batek ezin du euskarazko zerbitzua bermatu.\nHalaber, mankomunitateko «ia zentro guztietan» euskaraz ez dakien langile bat edo beste dagoela azaldu dute ikerketako arduradunek, eta kezka berezia agertu dute pediatria zerbitzuarekin. Izan ere, arlo horretako hiru langiletik batek ez du hizkuntza hitz egiten, «Uemako herrietan horrek daukan inpaktu sozial bereziarekin».\nMankomunitatetik kanpoko osasun zentroei dagokienez, berriz, egoera «okerragoa» dela jakinarazi dute. Uemako herritarrei mankomunitatetik kanpo lehen arreta ematen dieten osasun etxeetan, esaterako, lau langiletik bat baino gehiago (%27) ari dira lanean euskara gaitasuna egiaztatu gabe, eta erreferentziazko ospitaleetan, berriz, zifra hori ia langileen erdira arte igotzen da (%49).\nDena den, ospitaleei dagokienez, leku batetik bestera alde handiak daudela zehaztu dute ikerketaren arduradunek. Hain zuzen, Gipuzkoako ospitaleetan eta Gernikakoan langile gehienek dute egiaztatuta eskakizuna, baina ez Arabako ospitalean eta Bizkaiko gainerakoetan. Egoerarik okerrena Nafarroan dute, ordea, Uemako herritar gehienei arreta ematen dien Iruñeko ospitalean hizkuntza eskakizuna ezarrita daukaten lanpostuak %1era ere iristen ez direlako.\nKatea josteko beharra\nDatuak aurkeztuta, Goikoetxeak Uemak eginiko azterketaren ondorioak azaldu ditu Osasun Batzordean, eta, beste ideia guztien gainetik, garrantzia berezia eman die euskarazko zerbitzua bermatzeko aurretik eman beharreko pausoei: «Kontziente izan behar dugu hau kate bat dela, eta zerbitzua euskaraz jasotzea katearen azken begia dela».\nIldo horretan, Euskal Herriko Unibertsitateak euskarazko formakuntzan emandako pausoetan sakontzeko beharra nabarmendu du Uemako teknikariak, eta Nafarroako hezkuntza publikoan oraindik medikuntza euskaraz ikasteko aukerarik ez dagoela gogoratu du. Hain zuzen, formakuntzako hutsune hori medikuntzan eta, bereziki, pediatrian langileak topatzeko dauden zailtasunen eragile nagusia dela uste du Goikoetxeak: «Urtero hamarnaka ikasle euskaldun kanpora joaten zaizkigu medikuntza ikastera, hemen ez dutelako lekurik topatu».\nHorrez gain, hizkuntza irizpideak ezartzea ez ezik, horiek betearazi egin behar direla zehaztu du Uemako arduradunak, eta Osakidetzara sartzen diren langileek irizpide horiez kontziente izan behar dutela adierazi du: «Langileak jakin behar du zeintzuk diren bere betebeharrak eta zeintzuk diren herritarren eskubideak».\nAzkenik, euskal administraziora «aldaketa handia» datorrela iragarri du Goikoetxeak, langileen erretiroari eta belaunaldi aldaketari erreferentzia eginez. Horrek osasun zerbitzuetan euskarak bizi duen egoera hobetzeko «abagune oso ona» eskainiko duela uste du Uemako teknikariak, baina arrakasta izateko «katea ondo josi» behar dela azpimarratu du berriro ere.


Barra kodea: 8436007081858\nMemoriaren Mapan Ruper Ordorikaren lan berria dugu. Oroimean eta larruan itsatsiko zaizkigun kantu biluzi eta balsamikoen bilduma bat. Artifiziorik gabe. Gitarra eta ahotsa. Memoriaren Mapan bada eretour de forcebat, ausart jokatuz kantuak bere horretan agertzen zaizkigu. Natural. Bata bestearen atzetik uneak, tokiak, maitasunak, galderak, minak agertzen zaizkigu. Antzinako disko haiek grabatzen ziren moduan egina, baina berri, jada egiten ez diren disko horietako bat. Kantuak musika eta hitza izaten du. Musikak aipatu bezala Ruper Ordorikak sortuak dira eta hitzak, guztiak, Joseba Sarrionandiak. Ineditoak. Goian aipatu gaiak eta gehiago landuz, maisuki, belaunaldi oso baten diskoa, belaunaldi askorentzako testuak, bilatzeari buruzkoak, amodioaren ingurukoak, ternurari dagozkionak, lekuaren garrantziari buruzkoak... hainbat.\n1.- Lera zakurren balada 2.- Ibaia 3.- Hondartza galduan 4.- Hiriak 5.- Esku biak 6.- Albert Einsteinen mihia 7.- Goizalbada 8.- Ez da itzuliko 9.- Berak entzungo ez duen kantua 10.- Enbaxadore hodeiertzean 11.- Izen zaharrak\nMemoriaren Mapan Ruper Ordorikaren lan berria dugu. Oroimean eta larruan itsatsiko zaizkigun kantu biluzi eta balsamikoen bilduma bat.\nArtifiziorik gabe. Gitarra eta ahotsa. Memoriaren Mapan bada ere tour de force bat, ausart jokatuz kantuak bere horretan agertzen zaizkigu. Natural. Bata bestearen atzetik uneak, tokiak, maitasunak, galderak, minak agertzen zaizkigu. Antzinako disko haiek grabatzen ziren moduan egina, baina berri, jada egiten ez diren disko horietako bat.


ITVs Gipuzkoanas En Lucha - Gipuzkoako IATak Borrokan: Aste erabakiorra hasi dute Ibilgailuen Azterketa Teknikoko grebalariek enpresarekin akordio batera iristeko\nAste erabakiorra hasi dute Ibilgailuen Azterketa Teknikoko grebalariek enpresarekin akordio batera iristeko\nAste honetan erabakiko dute grebarekin jarraituko duten edo ez. Argazkia: ELA sindikatua\nUrnieta eta Irungo IAT zentroetan greban dauden langileek aste honetan erabakiko dute lanuzteak luzatzen dituzten edo ez.\nDuela zortzi hilabete hasi zuten greba mugagabea. Zerbitzuaren esleipena daukan TÜV Rheinland enpresako zuzendaritzarekin akordiorik ez daukatenez, greba “gutxienez” martxoaren 2ra arte, datorren igandera arte, luzatu dute.\nJoan den astean bi aldeak, Irungo eta Urnietako zentroen zuzendaritzak eta langileen komitea, akordio batera iristeko asmoz elkartu ziren. Ez zen halakorik lortu eta grebak bere horretan jarraituko duela dirudi.\n“Gure mobilizazioen helburua gaur egun ditugun lan baldintzak bermatzea eta egonkortzea da, ez lortu nahi ditugunak”, adierazi du Ketxus San Emeteriok, komiteko presidenteak. Langileek gatazka konpontzeko Eusko Jaurlaritzaren inplikazioa eskatu dute behin baino gehiagotan, Ibilgailuen Azterketa Teknikoa zerbitzu publikoa baita.\nGipuzkoako IATen grebak sei hilabete bete zituenean aferari buruzko erreportajea argitaratu genuen ARGIAn.\nPublicado por Trabajadores de las itv´s de Urnieta e Irún en 17:55


Dagokiguna. Noticias de Navarra\nAna Urkiza - 2018(e)ko otsailaren 5a, astelehena - 11:42etan eguneratua\nAsteon, Bilbo Zaharra Forum jardunaldietan, Txomin Agirre idazle ondarroarraren Kresala eleberri klasikoa izango da aztergai. Eta han eskaini beharrekoak prestatzen ari naizela, hara non, literaturak eta futbolak non bat egiten duten.\nOndarroako Iñigo Martinez futbolariak, Erreala utzi eta Athletikera joatea erabaki du eta albisteak bazterrak nahastu baditu, are gehiago, Istagramen argitaratutako bere agur hitzek, ondarroarrez idatzi baititu. Ondarroarrez idatzi daiteke edo batueraz egin behar zuen? Agirrek, Kresala bizkaieraz idatzi zuen, nahiz eta eredu gisa, Ondarroako hizkeraren bizitasunean oinarritu zen. Ondoren, Augustin Zubikaraik ere, Agirrek irekitako bideari jarraituz, bizkaieraz idatziko zuen, nahiz eta azken honek ere, sekulako ahaleginak egingo zituen Ondarroako lexikoaren aberastasuna txertatzeko bere bizkaiera jasoari. Bizkaieraren defentsan, besteak beste, Euskerazaintza elkartea sortuko zuen.\nBai Agirrek eta bai Zubikaraik Ondarroa biziki maite izan zuten eta beren herriaren nortasuna goraipatu eta bultzatu nahi izan zuten. Eta lortu zutela esatera ausartuko nintzateke.\nOndarroa herri ezaguna eta miretsia da Euskal Herrian, besteak beste, bere hizkeraren edertasunagatik eta herritarren erabilera mailagatik. Halako 100 herri bagenitu Euskal Herrian, euskararen gaineko arazoak besterik lirateke.\nHala ere, Ondarroa ez da Agirreren eta Zubikarairen Arranondo eta Ondardi. Ez da literatura-lan bateko espazio. Eta bertako herritarrak ere ez dira fikziozkoak, paperaren gainean jainkotu daitezkeenak.\nOndarroa, bere balizko ekarpen onuragarri guztiekin, Euskal Herriaren parte da. Eta bere hizkera baita ere. Ondarroak batuari ekarpen handiak dizkio egiteko eta Martinezek Istagramen berak nahi duen hizkera erabili dezake;baina euskal herritarrak baditugu jomuga, batueraz idaztea dagokigu, ondarroarraren aberastasuna batuaren barruan txertatuz.


Cuando Hemingway salvó a Alexander Fiske-Harrison en el encierro - Sanfermin.com\nCuando Hemingway salvó a Alexander Fiske-Harrison en el encierro\n2013 November 5, Tuesday 2016 June 15, Wednesday\nEntzierroko istorio polit bat ezagutu dugu, uztailean -informazio zurrunbiloan- ezkutatzen diren baina denborak azkenean azaleratzen dituen horietakoa. Hemingwayren bilobak, John-ek, idazle ingeles bat salbatu zuen egoera zail batetik 2013ko entzierroetan. Izan ere, kontakizun honek Ernest Hemingway, John Hemingway (egilearen biloba) eta Alexander Fiske-Harrison (idazle ingelesa eta entzierroetako lasterkaria) ditu protagonista. Alexander Fiske-Harrisonek literatura kritika bat argitaratu berri du The Spectator aldizkarian Sandra Spanier-ek Ernest Hemingwayren eskutitza batzuk harturik idatziriko bigarren liburukiaz. Artikulu horretan Alexander Fiske-Harrisonek obra deskribatu eta horren gainean -literatur kritikari gisa- duen iritzia azaltzen du eta, gainera, 2013ko sanferminetako entzierroetako bere lasterketetako batean oztopo egin zuela eta zezen saldoaren aurretik joaten diren eta zezenik gabe eta beldur handiz joaten diren “lasterkariek” zapaldu zutela aitortzen du.\nAlexander Fiske-Harrisonek “5.000 turista mozkorren saldo bridagabetu” batek zapaldu zuela deskribatzen du. Eta hau gehitu du: “Gero toki seguru batera arrastatu ninduten zezen talde batek buruz burukakoarekin bat egin baino lehen. Nire salbatzailea John Hemingway, Ernesten biloba, baizik ez zela ohartu nintzen. Geroago trago bat konpartitu genuen eta erdi txantxetan esan nion: -Zuen errua da, Hemingwaytarrena, gure tentel guztiak han lehen tokian egotea. Eleberrigile gutxik esan dezakete hori -Normal Mailer-ek eta Elmore Leonard-ek izan ezik-”.\nSandra Spanierren liburua Amazon-en eta beste zenbait plataformatan saltzen da eta hau du izenburua: The Letters of Ernest Hemingway: Volume 2, 1923-1925 (The Cambridge Edition of the Letters of Ernest Hemingway). Alexander Fiske-Harrisoni entzierroari buruz irakur diezaiokezu Sanfermin-com-erako artikulu batean.\nSanfermin buruzko albiste serioak Entzierroa, Hemingway


Gorde, ez galtzeko!!! - Azpeitia - uztarria.eus\nGorde, ez galtzeko!!!\nAndoni Urbistondo (Aiurri.eus) 2021-07-12 20:07\nAzken asteari ekingo dion Tourrak bihar, Pirinioetako hiru etapa eta larunbateko erlojupekoarekin, baina garailea erabakita dago; podiuma nork beteko duen geratzen da argitzeko, baina zaila da aldaketa asko egotea, ziklistak gehiago baitaude gordetzeko, arriskatu eta galtzeko baino\nPunch apur bat galdu du Tourrak bigarren aste honetan. Egia da ihesaldi asko eta onak egon direla egun askotan, baina sailkapen nagusiko borroka, garailea nor izango den jakiteak, halako distira kendu dio Tourrari. Pogacar liderrak Mont Ventouxen izan zuen txakalaldia oso arina izan zela geratu da argi, eta daukan errentarekin, orduan harrapatu zuenaren boskoitza harrapatzeko arriskua ere har dezake bizkar gain. Esloveniarrak bost minutuko errenta dauka Parisen maillot horia lapurtu diezaiotenekiko, eta horiek galduko balitu ere Libourneko erlojupekoan beste minutu, edo minutu eta erdia sartzeko gaitasuna du Uran, Vingegaard eta Carapazi. UAE ere nahiko txukun ari da bere liderra babesten, eta euren eginkizuna talde burua azken mendatera arte babestuta eramatea dela jakitun, ondo kontrola dezakete lasterketa.\nBestelako kontua izanen da podiumeko borroka. Uran, Vingegaard eta Carapaz daude gertuen. Uran dabil kontserbadoreen, larunbateko erlojupekoan ondo molda daitekeelako, baina Vingegaard ere ez da herrena, eta Ventouxen ikusi zenagatik, igoeretan bera da indartsuena. Gehien mugitu dena Carapaz da, baina gauza ezberdin bi dira mugitzea eta mugimendu horiei esker denbora irabaztea. Ez baitu lortu Ekuadorkoak. Hirurak nahiko paretsu doaz mendian gora. Zaila dirudi O'Connor, Lutsenko, Kelderman edo Mas podiumeko borrokan sartzea, aurreko hirukoa baino ahulagoak direlako, eta Tourreko azkeneko astean denak justu antzean doazelako indarrez. Gainera, lortutakoa babesteko joera agerikoa izaten da, arriskuak hartu eta bi astetan irabazitakoa harrikara botatzeko arriskatu baino. Carapaz dagoeneko itzuli handi bateko garailea da, eta berak arriskatu behar luke gehien, ziur aski asteazkeneko etapa gaiztoan. Etziko etapak oso bukaera zitala dauka.\nPirinioetako hiru etapa jokatuko dira jarraian. Biharkoa ihesaldientzat da aproposa. Andorratik Frantziako Ariege aldera 30 kilometroko jaitsierarekin hasiko da, eta bidean, gero, Pirinioetan oso klasikoak diren hiru mendate, zailtasun handirik gabekoak: bigarren mailako Port eta Portet d'Aspet, eta lehen mailako Col de la Core. Saint Gaudenseko helmugatik gertu, 800 metroko horma bat dago, garailea erabakitzeko. Asteazkeneko etapa da denetan gogorrena, eta erabakigarriena ere bai ziur aski: Muret-Col du Portet, Saint-Lary Soulanen. Etapako lehen 115 kilometroak lauak dira, goranzko joerarekin, baina azken 50 kilometroetan infernua topatuko du tropelak. Hurrenkeran, Peyresourde (13,2 km., eta %7,2ko batez bestekoa), Val Louron (7,4 km., %8,3ko malda), eta azkena, Tourreko mendate gaiztoena, Col du Portet. Oso garaia da, 2.215 metro, luzea, 16 kilometro bukaezin, eta batez besteko pendiza ere oso serioa: %8,7. Triskantza handia egin dezake talderen batek Peyresouden gatza ematen badio tropelari. Ostegunekoak emango dio errematea. Etapa beragatik baino, neke pilaketagatik ziurrenik, Paue eta Luz Ardiden artekoak 130 kilometro eskas baititu. Bidean Tourmalet handia, eta Luz Ardiden, euskaldunon mendia! Ondoren etapa lau bat, 30 kilometroko erlojupeko laua, eta Paris.\n1. Tadej Pogacar 62.07.18\n2. Rigoberto Uran 5.18ra\n3. Jonas Vingegaard 5.32ra\n4. Richard Carapaz 5.33ra\n5. Ben O'Connor 5.58ra\n6. Wilco Kelderman 6.16ra\n7. Alexey Lutsenko 7.01era\n8. Enric Mas 7.11ra\n9. Guillaume Martin 7.58ra\n10. Pello Bilbao 10.59ra


Mendatako Udala - MENDATAK ASIAKO KONTINENTEAREN ABERASTASUN KULTURALA EZAGUTZERA EMATEN DEUTSE HERRIKO UMEEI\nMENDATAK ASIAKO KONTINENTEAREN ABERASTASUN KULTURALA EZAGUTZERA EMATEN DEUTSE HERRIKO UMEEI\nMendatako Udalak, Busturialdeko Gizarte Zerbitzuen Mankomunitatea eta Eusko Jaurlaritzagaz batera, "Asia:Gertuko Ekialdea" ekimena jarriko dau martxan, Asiako herrien kultura, ohiturak eta dibertsitatea herriko umeei hurbiltzeko.\nMendatako Elizoste eraikina izango da umeei zuzendutako kultur arteko ekintza programaren gunea, beraien begirada beste erreralitate batzuetara zabaltzeko. Afrika izan da aukeratutako kontinentea.\nEkimena Aste Santuan eta Pasko-astean garatuko da, martitzen eta egueztenetan arratsaldez, apirilak 15,16, 22 eta 23an. Ordutegia 16:30etatik 19:00etara izango da.\nHelburuak Busturialdeko haurrek Asiako herri eta kulturen jolasak ezagutu, izaera aktiboa eta metodologia parte-hartzailea erabiltzen duten ekintzak burutu, edota Busturialdeko haurrak errespetuan, elkarbizitzan eta kulturen arteko harremanetan oinarriturik dagoen ibilbide jostagarria batean murgildu, besteak beste.\nNeska-mutilek tailer ezberdinetan parte hartzeko aukera izango dabe, jokoaren bitartez Asiako herrien aberastasun kulturala ezagutuz. Beste aktibitateen artean, mendatako umeek itzalen antzerkiko tailerragaz gozatuko dabe, baita origami edo mandalak sortzeko tailerragaz be, kometak, abanikoak, tatuajeak jenagaz, eta "Ek jomba" edo •"India Abki", Asiako jolasakez topera pasatuko dabe edo Bollywoodeko erritmora dantzatu.\nInteresa duten gurasoek euren seme-alabak apirilak baino lehen apuntatu behar dabez Idatze Etxearen "dendan" edo 946257204 telefonoan.


NBEren ikerketa batek gizateriaren kontrako krimenak leporatu dizkio Venezuelako Gobernuari\nAditu independenteen talde batek egindako txostenaren arabera, Nicolas Maduro presidenteak eta Venezuelako Barne eta Defentsa ministroak hilketa arbitrarioen eta torturen erantzule dira. Caracasek salatu du agiria «gezurrez beteta» dagoela.\nYoshihide Suga aukeratu dute Japoniako lehen ministro\nOrain arteko gobernuburuaren alderdikideak parlamentuko bi herenen babesa jaso du.\nSamuel L. Jacksonek euskaraz eskatu du Trump agintetik botatzeko\n«Zoaz popatik hartzera (euskara)» mezuarekin, aktoreak botoa ematera bultzatu nahi izan ditu estatubatuarrak, sare sozialetan jarri duen bideo baten bitartez.\n«Independentistek estrategia bat adostuko dute bozen ostean»\nMatasek uste du hauteskunde giroak eta errepresioa gainditzeko zailtasunek eragin dutela Kataluniako indar independentisten banaketa. Elkarrizketa mahaiak «porrot egin» ondoren, bestelako estrategia bat diseinatuko dutela adierazi du.\nEstatuek ez dituzte bete 2020rako biodibertsitate helburuak\nAniztasun Biologikoari buruzko Munduko Ikuspegiaren bosgarren edizioa argitaratu du NBEk


Zumaiako ikasleek herriko hondakinen gaia zertan den azaldu diete udal agintariei | ARAZI: IDEIAK BOROBILTZEN (Zarautz)\nHondakinen inguruan antzemandako egoera ezberdinak hobetzeko proposamenak luzatu zituzten ikasle ordezkariek, udal agintarien erantzunak jarraian eman zituztelarik. Zumaiako ikasleek badakite norberaren erantzukizuna oso garrantzitsua dela eta, horregatik, proposaturiko eskaera bakoitzarekin batera konpromiso bat hartu eta horien berri ere eman zuten. Finean, herriaren egoera hobetzeko eta aurrera egiteko bidea guztion eskuetan baitago.\nBehin aurkezturiko proposamenen inguruko erantzunak eman ostean, ikasle, irakasle edota ikusle gisa bertaraturiko herritar guztiek, galderak luzatu eta ekarpenak egiteko aukera izan zuten. Azkenik, hamaiketako osasungarri batek eman zion amaiera udaletxean ospaturiko saio bereziari.


Lauaxeta Ikastola, orain Instagramen\nLauaxeta Ikastolan gauzatzen danari buruzko informazioa eskeintzeko asmoz, gaurtik aurrera, Lauaxeta Ikastolak, Instagramen ere presentzia dauka. Momentuz beraz, ondokoetan aurkitu daikezue Lauaxetari buruzko informazioa.\nEuskal hezkuntza, interesekoa nazioartean\nBBCk euskal hekuntza sistemari buruz jasotakoaren ondoren, oraingoan Jordan Shapiro, mundo mailan ezagutua dan hezkuntza aditua izan da Forbes aldizkariaren bitartez Lauaxeta Ikastolara hurbildu dana, bere hezkuntza metodologi barritzailea ezagutzeko asmoz.\nKomunikabideetan jasotakoa ikusteko, jarraitu irakurtzen.\nEduki barriak, gure webgunean\nLauaxeta Ikastolako webguneak, Lauaxetako Hezkuntza proiektuaren inguruko informazio gehiago eskeintzen dau orain, hezkuntza etapa bakoitzean lantzen direnak zehaztuz.\nHezkuntza eta diziplina zientifikoen ikasketa\nAsteburu honetan, Lauaxeta Ikastolatik, Onda Vascan izan ginan hezkuntza eta diziplina zientifikoen ikasketaren inguruan mahai inguru batetan. Entzun nahi han esandakoak?\nLauaxeta 4.0 proiektua, komunikabideetan\nLauaxeta 4.0 proiektuaren bitartez, Lauaxeta Ikastolak Hezkuntza Komunitatearen eskura jartzen dauz 1. eta 2. DBHrako garatutako proiektuak eta komunikabideak, honen ohiartzuna izan dabe.\nEuskal hezkuntza sistema, gorengo mailakoa!\nEuskal hezkuntza sistema, erreferentziazkoa da mundu mailan. Hain zuzen ere BBC-k horren inguruko erreportai bat zabaldu dau.\nDeian jasotako albistea\nBBC-k ataratako erreportaia\nBBC-ko erreportaia (itzulita)


Zabalera osoko orriaren txantiloia, alboko-barrarik gabe\t Details\nAzaleko orrialdearen txantiloia\t Details\nEtiketaren artxiboa: %s\t Details\nBarkatu, zure bilaketa irizpidearekin bat datorren emaitzarik ez dago. Mesedez, beste gako-hitzekin saia zaitez berriro.\t Details\nBarkatu baina ez dugu ezer aurkitu. Agian bilaketa erabiliz aurkituko duzu bila zenbiltzana.\t Details\nEz da ezer aurkitu\t Details\nLehenengo bidalketa argitaratzeko prest? Hemen hasi.\t Details\nErakusteko bidalketarik ez\t Details


Jendea gorroto dut\nEkaitz Etxezarreta 2016 api 05 Azkoitia\nGuk geuk sortu dugun sistema kapitalista autosuntsitzaile hau giza espeziearen dohain nagusienaren isla da. Dohain hau hausnarketa honetan laburbildu daiteke: Ez dut inoren garuna kolpatuko si...\nIñigo Aranbarri 2016 api 04 Azkoitia\nMundua Zazpi Mirarien bidez ikasten genuen garaikoa naiz. Antzinaro klasikokoak, noski: Artemisaren tenplua Efeson, Babiloniako Lorategiak, Halikarnasoko mausoleoa, Rodaseko kolosoa, Zeusen estatua...\nXabier Euzkitze 2016 api 04 Azkoitia\nAzkoitiko EH Bildu 2016 api 01 Azkoitia\n2014ko azaroan, Exproches Nazioarteko Xake topaketan egin genuen bezala, ongi etorria eman nahi diegu Euskal Herriko eta Valentziako Selekzioei. Larunbatean Oteiza pilotalekuan Euskal Selekzioak Va...\nDonostiarako autobusei buruzko idatzia\nJulen Garate Azpitarte 2016 mar 30 Azkoitia 1\nDonostian lan egiten duen azkoitiarra naiz. Autobus zerbitzuak azken urteetan hobekuntza izugarria izan du. Geltoki berria dela eta autobusak Pio XII-ra ez joateagatik sortu diren kexa eta sinadura...\nAltxor eta zabor\nXabier Euzkitze 2016 mar 29 Azkoitia\nIñigo Aranbarri 2016 mar 29 Azkoitia\nEta nola du bada izena zuen aberri horrek? Horrela, dio batak. Bai zera, hori lehen zen, gerra garaian; halako, esan du bigarrenak. Ez!, egin du salto hirugarren batek, horrek ez du osotasuna eraku...\nMaite Arrate 2016 mar 17 Azkoitia\nOhean sartu eta bakar-bakarrik gelditzen naizen momentuan, nahita edo nahi gabe, benetako neu benetako neuren aurrean, burura etortzen zaizkidan pentsamendu guztietan zu azaltzen zara.\nPako Suduperen iritzia: Txantxangorriaren hegaldiak!\nArgia.eus 2016 mar 16 Azkoitia\nBernardo Atxagak "Txantxangorria txantxate, birigarroa alkate, xoxoa dela mediante, txepetxa preso sartu dute" kopla zahar honi emandako interpretazioaren arabera, txantxangorria urte berriaren iku...\n"Hori da bidea"\nKoldo Campos Sagaseta 2016 mar 15 Azkoitia 1\n"Planifikatzea, lehentasunak jartzea eta gauzatzea. Hori da bidea". Eta hori da Azpeitiko EAJk Azkoitiko udala bezala artaldera itzuli direnentzat aldarrikatzen duen errezeta. Azpeitiko EAJko ...\nIñigo Aranbarri 2016 mar 14 Azkoitia\nMugak alegiaz urratuta asmatu du Gobernuz Kanpoko Erakunde askok, kartografia ankerrari izkin eginez, elkartasuna sinbolizatzen. Hala ezagutu ditugu munduan barrena zabaltzen, harako gobernu koloni...\nXabier Euzkitze 2016 mar 14 Azkoitia\nMaite Arrate 2016 mar 11 Azkoitia\nBihar sendagilearengana joan behar dut. Aurreko astean oso lasai nengoen. Gaur oso urduri nago.\nEkaitz Etxezarreta 2016 mar 09 Azkoitia\nEuskal zinemagintza bere garai onenean aurkitzen dela esan dezakegu. Alde batetik, Loreak filmaren fenomenoa eta, bestetik, estreinatu berri den Asier Altunaren bakarkako lehen film luzea den Amama...\nZaleak eta adiktoak\nIrene Elorza 2016 mar 08 Azkoitia\nKlima aldaketari buruz Namoi Kleinek idatzi duen This changes everything. Capitalism Vs the Climate (Honek dena aldatzen du. Kapitalismoa klimaren aurka) liburua irakurtzen hasi eta orrietan aurrer...\nIñigo Aranbarri 2016 mar 07 Azkoitia\nEz zaitezte etorri, garbi esan dizue Europako Kontseiluko presidenteak, Donald Tusk-ek. Ez jarri arriskuan zuen bizitzak eta ondareak, hemen ez baitago ezer zuentzat. Eta aparte dabilkio gezurra ha...\nXabier Euzkitze 2016 mar 07 Azkoitia\nJuan Luis Zabala 2016 mar 05 Azkoitia\nIbon Sarasolak «zeroz azpitik» esapidearen erabilera gaitzetsi duela gogoratuz eta baliatuz, maiz entzuten eta entzuten ditudan aldiro harritzen nauten hiru kontu txiki ekarri...\nIñigo Aranbarri 2016 ots 29 Azkoitia\nErretiro adina ere helduta, gero eta sarriago erakusten du burua Mikel Lejarza El Lobo-k, «ETAri otsoaren haginkada emateko» zerbitzu sekretu frankistek hazitako espioiak. Habitat ...\nXabier Euzkitze 2016 ots 29 Azkoitia


Urretxuko eta Zumarragako Mintzodromoa egingo da bihar | El Diario Vasco\nUrretxuUrretxuko eta Zumarragako Mintzodromoa egingo da bihar\nUrretxuko eta Zumarragako Mintzodromoa egingo da bihar\n2017an udaletxean egin zen Mintzodromoa. / GOTZON ARANBURU\n50 lagun inguru elkartuko dira Zelai- Arizti kultur etxean eguerdiko 12:00etatik 13:00etara\nFJAG URRETXU. Viernes, 30 noviembre 2018, 00:12\nAte joka da abenduaren 3a, Euskararen Eguna. Urretxu- Zumarragan ekintza ugari izango dira aurten egun horren harira eta horietako bat: Euskararen Mintzodromoa. Zumarraga eta Urretxuko udalek udal euskaltegiaren lagun-tzarekin antolatu dute bihar Min-tzodromoa.\nZumarragako Zelai- Arizti kultur etxean; 50 lagun inguru elkartuko dira eguerdiko 12:00etatik 13:00etara. Erronka euskararen erabilera kalera ateratzea izango da, euskaldunak eta euskara ikasten ari direnak euskaraz solasean jarriz. Euskara eta euskaraz konpartitzea da asmoa. Partaideak launaka bilduko dira mahaietan eserita eta interes orokorreko gaiez arituko dira, berriketa lasaian kafe bat hartuz. Ordu laurdeneko hiru txanda antolatuko dira eta txanda bakoitzaren ondoren beste mahai batera mugitu beharko dute partaideek ahalik eta jende gehienarekin hitz egiteko.\nParte hartzaile asko Udal euskaltegiko ikasleak edo Mintzalaguna egitasmoan aritzen dira urtean zehar, eta oraingoan denak elkartu nahi izan dituzte Euskararen Eguna aitzakiatzat hartuta. Urretxu- Zumarragan festa giroan eta euskaldunak eta euskara ikasten ari direnak elkartuta burutu nahi dute Euskararen Eguna aurretik hasita. Aurten gainera, Euskaraldia ekimenean murgilduta gaudenez, Ahobizi edo Belarriprest txapa soinean jarrita hartuko dute Mintzodromoan.\nKarmakros propone para el sábado una jornada de puertas abiertas Nueva feria y cata comentada del vino de Rioja Alavesa el 12 de diciembre


Ezpata-arraina - Gastronomía Vasca: Escuela de Hostelería Leioa\nXiphias gladius ezpata-arraina, Enperadore, Marrazo, Esparroi edo Ezpalarte izenez ezaguna. Enperadorearekin nahasi ohi den arren, espezie oso ezberdinak dira.\nHezur-arraina da, ur gazikoa eta Xiphidae familiakoa. 200 eta 800 metro bitarteko sakoneran bizi da. Ur berotan bizi da mundu osoan zehar, non tenperatura 15ºC baino altuagoa den; hala ere, 5ºC ko tenperaturetan ere igerian eta ehizan aritu daiteke.\nEzpata-arraina oldarkor eta jatuna da. Moluskuez, zenbait arrain motaz eta zefalopodoez elikatzen da.\nEzpata-arrainaren gorputza urdin edo beltza da, sabelaldea izan ezik, hori zilar kolorekoa baitu. Handia da gorputzez, luzea, eta aldeetan estuagoa. Gainera, hegats arantzatsuak ditu. Bizkar-hegatsa handia da oso, eta ez dauka sabel-hegatsik. 4m-ko luzera eta 500kg-ko pisua baino gehiago izan dezakete, baina, kasu gehienetan 2 eta 3 metro bitarte eta 120 kg ingurukoak izaten dira.\nEzaugarri nabarmenena da barailako hezurrak elkartuta eta luzatuta daudela, eta horiek ezpata baten antzerako moko gogor bat osatzen dutela. Batzuetan, gorputzaren herena mutur horrek osatzen du. Punta hori arma gisa zein harrapakinei erasotzeko erabiltzen du, baita erasotzaileen aurrean defenditzeko ere.\nGantz azido aseak 1.15 g\nGantz azido monoasegabeak 1.43 g\nGantz azido poliasegabeak 0.99 g\nKolesterola 39.0 mg\nKaltzioa 19.0 mg\nBurdina 0.9 mg\nA bitamina 500.0 ug\nGatza (Sodioa) 102.0 mg


referentziak: Gaituzte desinformatzen, gaituzte ralentizatzen\nHorixe da Euskaltzaindiaren euskara batuaren problema.\nEuskaltzaindiaren erruz "jatorragoa" da:\nETAk dio ezen prozesua "eten" egingo dela izan ezean gobernuen urrats erabakigarririk.\nhonetara itzuliko bagenu:\nETAk konstatatzen du prozesuaren krisia eta anunziatzen/iragartzen du "esfortzu berri bat"\neuskara "ez jatorra" erabiliko genuke. Baina ba al dago modu naturalagorik azkenengo itzulpen hori baino? Zein euskaldunek ez du ulertzen?\n7:32 PM, November 04, 2006\nOsoro konforme esan duzunaz.\nEuskaldun guziek ulertzen lukete eta normaltasun osoenean hau esan duzuna:\nInjustizia bat da, gezurra, esatea hori dela euskara ezjatorra. Hori uste duenak esan beharko luke zeozer. Zertarako dira ba "plaza" hauek, blog hauek baizik elkartrukatzeko eta interkonektatzeko geure usteak (izanik ere differenteak edo inkluso kontrajarriak). Zergatik ez dute horiek reaktionatzen? Ala soil guti batzuk baino ez dugu honakoak irakurtzen? Non dago demokazia, non debatea?\nEz al dute, esaterako, hemengorik irakurtzen Berria-koak? Eta beste anitzek, hemengok eta hangok?\n9:42 PM, November 07, 2006\nNik uste dut, caro amico Erramun, ezen ez dutela irakurtzen hemengorik ez eta hangorik ere, baldin eta Euskaltzaindiak onartzen ez duenik inork aipa badeza.\nDialogoa eta elkarrizketa ez dute ulertzen. Debatea eta eztabaida ez dute maite.\nGaixotasun hau oso da nabaria.\nAldez aurretik arbitrarioki erabakitakoan ez dute inolako kambiamendurik egin nahi, zeren honek suposatuko bailuke ezen aitortzen dutela orain arte trompaturik egonik direla.\nBai, zeharo trompaturik daude. Okzidentearen kontrako gorrotoak ditu mozkortu, horditu eta trompaturik.\n10:38 PM, November 07, 2006\nEsaten duzunaz ba nago eta ez nago konforme, esaten duzun guziaz ez nator bat. Esaterako ez dut sinesten, ez dut sinesten ahal, ez dutela irakurtzen agertua euskal blogetan. Nire ustez bai dute, baina isiltzen dira. Irakurlerik ba dute zenbait euskal blogek baina ez dira atrebitzen debatean sartzera. Ez dira garbiak eta zindoak, euskalzale zindoak (eta gutiago zintzoak).\nOsoro konforme nator zurekin diozularik ze\nBai, zeharo trompaturik daude. Okzidentearen kontrako gorrotoak ditu mozkortu, horditu eta trompatu. Bai, gorrotoan bizi dira, gorrotoak bizi ditu, impotentziak sorturiko gorrotoan.


Petrolioaren prezioak gora eta behera egiten du Europako poltsetan | Consumer\nPetrolioaren prezioak gora eta behera egiten du Europako poltsetan\nPetrolio gordinaren upelak 120 dolarretik gora kotizatu zuen berriro\nEuropako burtsak atzo erori ziren, finantza-krisi luzearen beldurrari petrolioaren prezioaren beste gorakada bat gehitu baitzitzaion. Petrolio gordinaren upelak 120 dolarretik gora kotizatu zuen berriro, Errusiaren eta Estatu Batuen arteko tentsioek eta dolarrak euroarekin trukatzean izandako ahultasunak bultzatuta.\nEuropako parketak hondatuta geratu ziren petrolioak airelineoetan izan zezakeen gorakadak eta euro indartsuak auto-enpresen kontuei kalte egiten zielako. Hala, Madrilgo Burtsako Ibex-35ak %1,43 eman zuen, nahiz eta 11.217,4 puntu lortu zituen. Parisko CAC-40 txapelketan ere jaitsiera bera izan zen (%1,4), eta zertxobait txikiagoa, Frankfurteko Dax Xetraren jaitsiera (%1,28).\nPetrolio-upelak sei dolar baino gehiago egin zituen eguneko une batzuetan, eta New Yorken 122,04 dolar eta Londresen 120,93 dolar igo zen, arratsaldearen erdian jaisteko. Londresen 147,50 dolarreko eta uztailaren 11n New Yorken 147,27 dolarreko prezio errekorra lortu ondoren, “urre beltzaren” upelaren prezioa jaitsi egin zen, eta hilabetean 35 dolar baino gehiago galdu zituen.\nMerkatuari kezkatzen dion beste kontu bat da Herrialde Petrolio Esportatzaileen Erakundeak (OPEP) bere ekoizpena laster murriztea, eta horrek petrolio gordinaren prezioa are gehiago igotzea bultza dezake.\nBestalde, Estatu Batuetako Energia Sailak atzo jakinarazi zuen AEBko petrolio gordinaren erreserbak 9,4 milioi upel handitu zirela joan den astean, eta 305,9 milioi upel daudela. Analista gehienek ezustean hartu zuten iragarkia, milioi bat upel inguru jaistea espero baitzen.\ndolar gordin petróleo-eu precio-eu upel


Arrain transgenikoak, etorkizuna? | Consumer\nArrain transgenikoak, etorkizuna?\nArrain transgenikoen hazkuntza komertziala ez da onartzen munduko ezein herrialdetan, nahiz eta Europako Batasuneko eta Estatu Batuetako agintariek praktika hori hastea aztertzen duten.\nEgilea: Maite Pelayo 2009-ko urriak 8\nArrain transgenikoak, arrain-haztegietan haziak eta material genetikoa aldatuta dutenak, itsasoen eta ozeanoen ustiapen masiboaren arazoari aditu batzuek proposatutako irtenbidea dira. Suedian egindako azterlan batek, ordea, alarma-hotsa eman du: ingurune naturaletik alde eginez gero, herritarren ongizateari dagozkion arazoak sor litezke.\nMerkataritza-kulturaren arabera, arrain transgeniko emankorrenak dira. Azkarrago hazten dira, gaitzekiko erresistenteagoak dira, hobeto jasaten dituzte baldintza meteorologiko hotzak, eta, beraz, errazago hazten dira egoera horretan. Baina arriskuak eta ondorio negatiboak ere ekartzen dituzte ingurune naturalean: ingurumeneko toxinen metaketa eta hazteko hormona-eduki handia eragin dezakete.\nArrain transgenikoen hazkuntza komertziala ez dago baimenduta inongo herrialdetan, baina Europar Batasuneko eta Estatu Batuetako agintariek jarduera hori abian jartzeko eskaera batzuk ebaluatu dituzte. Goteborgeko Unibertsitateko (Suedia) Zoologia Saileko zientzialariek ohartarazi dute beharrezkoa dela alderdi guztiak ados jartzea, erakunde horien arrain-hazkuntza komertziala bultzatu eta arreta-printzipioa aplikatu aurretik.\nSail horretatik arrain transgenikoak ekoiztea lortu da, normalean baino azkarrago hazten direnak edo gaixotasunekiko erresistentzia handiagoa dutenak. Horretarako, beste organismo batzuen geneak (transgenea) sartu dituzte beren kromosometan, ingeniaritza genetikoko tekniken bidez. Aukeratutako genea bakterioen bidez hedatzen da, eta ostalariaren arrautzetan isolatu, garbitu eta sartzen da mikroinjekzioaren bidez. Aldatutako geneek DNA sekuentzia bat dute, nahi den ezaugarria kodetzen duena. Orain arte, 20 bat espezie aldatu dira genetikoki, hala nola izokina, karpa eta bagra.\nOrain arte, 20 bat espezie aldatu dira genetikoki, hala nola izokina, karpa eta bagra.\nIkertzaileek diote arrain transgenikoak sistema itxietan eta lehorrean hazi behar direla, batez ere animalia emankorren kasuan. Laborategian arrain-ihesak simulatuz, ortzadar-amuarraina eta izokin transgenikoa aztertu ahal izan dira, ingurune naturalean kalte handiak eragin ditzaketen arrisku ekologikoak zehazteko. Emaitzek erakutsi dutenez, ihes egiten dutenean, eragin handiagoa dute ingurunean, transgenikoak ez diren haztegiko arrainek baino.\nGenetikoki eraldatutako aleek bizirauteko aukera handiagoa dute janaria falta bazaie. Izan ere, lehiatzeko gaitasuna ere handiagoa da, eta elikagaietarako bihurketa eraginkorragoa. Kezka nagusietako bat da arrain transgenikoek beren hurko naturalak gainditzea. Baina ez da erraza zehaztea arrain mota horrek nola eragingo liokeen ingurune naturalari, laborategi batek ez baititu zehazki adierazten espazio konplexu horiek.\nGotemburgeko Unibertsitatean egin da ikerketa hori, eta ERATS (Izokin transgenikoaren arrisku ekologikoen ebaluazioa) proiektuaren parte da. Proiektu hori Seigarren Esparru Programako (6EP) Marie Curie ekintzen mugikortasun-programaren bidez finantzatu da. ERATSeko bazkideek genetikoki eraldatutako organismoek (GEO) arrainen eremuan dituzten ingurumen-ondorioak aztertu zituzten, arrain transgenikoaren ekoizpen komertzialarekin lotutako arrisku ekologikoak hobeto ulertzeko.\nLIFECYCLE, arrainak ikertzeko Europako proiektua\nArrain-haztegiak eginkizun garrantzitsua izan du Europar Batasuneko arrantza-sektorean azken bi hamarkadetan, eta sustatzaile nagusiek produkzioari eustea erabaki dute. “Arrainaren bizi-zikloei buruzko ezagutza biologikoen oinarria eraikitzea, Europako arrain-haztegi lehiakor eta jasangarria lortzeko” (LIFECYCLE) proiektuak arrainen bizi-zikloetan sakontzen du, Europako arrain-kultura lehiakorra eta jasangarria izan dadin, zalantzak eta arazoak konpontzera bideratutako ikuspegien bidez. LYFECYCLE Zazpigarren Esparru Programaren (7EP) barruan dago.\nGotenburgoko Unibertsitateak ere koordinatzen du proiektua, eta bizi-zikloan zehar garapen goiztiarreko, hazkundeko eta ingurumen-egokitzapeneko ekitaldietan oinarritzen da. Europako akuikultura-industriaren lehiakortasuna hobetzeko, arrainaren bizitzako etapen arteko trantsizioen fisiologia eta immunologia ere aztertzen ditu.\nProiektuaren taldeak azken ikerketa fisiologikoak eta genomika funtzionala konbinatzen ditu, arrainen funtzio biologikoak kontrolatzen dituzten mekanismoak ezagutzen laguntzeko. Gai honi buruzko informazioa zabaltzean, industriak eta sektorean interesa duten ikertzaileek egoeraren kontrol handiagoa izango dute, eta une jakin batean sor daitekeen edozein arazo konpontzeko gai izango dira, hala nola larba-garapenaren krisia, hazkundea eta produkzioan eragina izan dezaketen ingurunerako egokitzapenak.\nProiektu honetan, Europan gatibu hazten diren lau espezie garrantzitsuenak ikertuko dira: izokin arrunta, ortzadar-amuarraina, urraburua eta lupia. Baina baita bakailaoa eta fletana ere. Ikerlanean, hazitako espezieei buruzko baliabide eta informazio biologiko ugari erabili eta konbinatuko dira, ikerketak hobetzeko. Gainera, bizi-zikloaren zenbait unetan sistema fisiologikoetan izandako aldaketak ebaluatuko dira, garapenaren hasierako faseetako zenbait faktorek espezieen bizitzaren beste fase batzuetan zer eragin izan dezaketen zehazteko.\nDatu berrienek erakusten dute Europak arrain-inportazioekiko mendekotasun handia duela. Gure herrialdean, arrantza-flotak egindako harrapaketek ez dute barne-eskariaren %45 betetzen. Inguruko itsasoetako arrantza-kuotak nabarmen murrizteak eta arrain-populazioak hondatzeak kalte handiak eragin dituzte Europako arrantza-industrian; horregatik da garrantzitsua arrain-haztegi komertziala garatzea.\nAdituen kalkuluen arabera, arrain-inportazioak handitzeak kontsumoaren jaitsiera eragin dezake, prezioen igoeraren eta eskaintza txikiagoaren ondorioz. Egoera horrek eragina izango luke kontsumitzaileen osasunean, arraina jatea onuragarria baita organismoarentzat.\nGainera, munduko beste leku batzuetako arrain-populazioetako arrantzak gehiegizko ustiapena eragiten du, eta multinazionalak eskualdeko industriak deslokalizatzera bultzatzen ditu; beraz, inportazioek distantzia luzeko garraioa handituko dute. Egoera horrek produktuaren kalitate kontrolen eta elikagaien segurtasunaren kalterako izango da.\nespezieak ingurune peces transgénicos-eu peces-eu transgenikoak\nEgilea: Sandra Rainieri, AZTI\nLandare basatiak, jangarriak?


[ Hemen zaude: Sarrera >> Zer den testu egituratua ]\nZer den testu egituratua...\nTestu egituratua, HTML-rik jakin gabe, HTML lengoaian editatuko diren testuak idazteko konbentzio bat da. Erabil behar diren arauak ikasten badira, modu azkar batean testuak idazteko era bat da.\nParrafoak bereizteko... lerro bat hutsik utzi behar da. Era honetan sistemak parrafo berri bat hasten dela ulertzen du.\nIdatzitako testua leihoan\nParrafo bat da hau.\nBigarren parrafoa da hau, lerro huts bat dagoelako honen eta aurrekoaren artean.\nHirugarren parrafoa, beste lerro huts bat jarri delako aurretik.\nLortutako HTML kodea\n
Parrafo bat da hau.
\n
Bigarren parrafoa da hau, lerro huts bat dagoelako honen eta aurrekoaren artean.
\n
Hirugarren parrafoa, beste lerro huts bat jarri delako aurretik.
\nLortutako emaitza webgunean\nLerroak izenburu bezala markatu. Lerro bakarreko parrafo baten ostean, hurrengo parrafoa espazio huts batekin hasten bada, lerro bakarreko parrafoa izenburu bihurtzen da.\nLerro hau izenburu bezala markatu nahi dugu.\nAurreko lerroa izenburu bezala markatzeko, zurigune bat du jarri behar dugu hasi aurretik parrafo honetan. Zuriguneak aurreko lerroa izenburu dela adierazi nahi du.\n
Lerro hau izenburu bezala markatu nahi dugu.
\n
Aurreko lerroa izenburu bezala markatzeko, zurigune bat du jarri behar dugu hasi aurretik parrafo honetan. Zuriguneak aurreko lerroa izenburu dela adierazi nahi du.
\nTestua markatu eta aldatu gabe agertzeko, HTML lengoaian,
 komandoak beteko lukeena egiteko, komilla sinpleak (') erabiliko ditugu.\nHau beti horrela agertuko da komilla bakarren artean jarrita dagoelako.\n'(4 * 2) / 1) * 5)'\n
Hau beti horrela agertuko da komilla bakarren artean jarrita dagoelako.
\n
(4 * 2) / 1) * 5)
\n(4 * 2) / 1) * 5)\nLerroak puntutako atal gisa azaldu. Parrafoa marratxoarekin (-) edo asteriskoarekin (*) hasten bada, puntukako atal gisa azalduko da. Marratxo edo asteriskoaren ondoren, zurigunea izan behar du. Era berean, puntutako atal gisa agertutako lerroen artean, lerro huts bat jarri behar da. Adibidea (-) marra karakterearekin egin dugu, baina asterikoarekin (*) ere izan zitekeen.\n- Puntutako atal gisa agertzeko lehen parrafoa.\n- Puntutako atal gisa agertzeko bigarren parrafoa.\n- Puntutako atal gisa agertzeko hirugarren parrafoa.\n
Puntutako atal gisa agertzeko lehen parrafoa.
\n
Puntutako atal gisa agertzeko bigarren parrafoa.
\n
Puntutako atal gisa agertzeko hirugarren parrafoa.
\nPuntutako atal gisa agertzeko lehen parrafoa.\nPuntutako atal gisa agertzeko bigarren parrafoa.\nPuntutako atal gisa agertzeko hirugarren parrafoa.\nLerroak zenbatutako atal gisa agertzea nahi badugu, asterisko (*) edo marra (-) jarri beharrean, zenbakia jarriko dugu. Bertan jartzen dugun zenbakia ez da garrantzitsua, zenbaki horrek ez du ordena markatuko. Ordena, lerroen arteko ordenak emango du.\n1 Zenbatutako atal gisa agertzeko lehen parrafoa.\n3 Zenbatutako atal gisa agertzeko bigarren parrafoa.\n2 Zenbatutako atal gisa agertzeko hirugarren parrafoa.\n
Zenbatutako atal gisa agertzeko lehen parrafoa.
\n
Zenbatutako atal gisa agertzeko bigarren parrafoa.
\n
Zenbatutako atal gisa agertzeko hirugarren parrafoa.
\nZenbatutako atal gisa agertzeko lehen parrafoa.\nZenbatutako atal gisa agertzeko bigarren parrafoa.\nZenbatutako atal gisa agertzeko hirugarren parrafoa.\nHitz bat edo hitz batzuk italikoz idatzi. Hitz bat edo hitz batzuk, asterisko bat albo bana jartzen bazaie, italikoz edo kurtsibaz azalduko da testuan.\n*hitz hauek italikoz agertuko dira* eta hauek ordea, ez.\nhitz hauek italikoz agertuko dira eta hauek ordea, ez.\nhitz hauek italikoz agertuko dira eta hauek ordea, ez.\nHitz bat edo hitz batzuk beltzez edo negritaz idatzi. Hitz bat edo hitz batzuk, asterisko biz albo bana jartzen bazaie, beltzez edo negritaz azalduko da testuan.\n**hitz hauek beltzez edo negritaz agertuko dira** eta hauek ordea, ez.\nhitz hauek beltzez edo negritaz agertuko dira eta hauek ordea, ez.\nhitz hauek beltzez edo negritaz agertuko dira eta hauek ordea, ez.\nHitz bat edo hitz batzuk azpimarraturik idatzi. Hitz bat edo hitz batzuk, marra baxu bana albo bana jartzen bazaie, azpimarraturik azalduko da testuan.\n_hitz hauek azpimarraturik agertuko dira_ eta hauek ordea, ez.\nhitz hauek azpimarraturik agertuko dira eta hauek ordea, ez.\nhitz hauek azpimarraturik agertuko dira eta hauek ordea, ez.\nEstekak eta e-posta helbideak markatzeko. Aurretik bi komilla (") zuzenen artean beti aipatuko da webgunearen edo eposta-ren izena. Ondoren, estekak markatzeko, estekaren izena komatxo artean jarri eta gero, bi aukera izango ditugu, edo bi puntuko (:) karakterea, edo bestela, koma eta zurigunea (, ) karaktere parea jarri. Azkenik, hauen ondoren url-a edo posta helbidea jarriko da.\nAdi, komatxo bikoitz zuzenak (") izan behar dira, ez komatxo bikoitz irregularrak, hasiera eta amaieran itxura desberdina dutenak.\nWeb esteka bat pantailaratzeko... Ez ahaztu inoiz "http://" sarrera aipatzea. Eta e-posta helbidea jartzean, beti jar ezazu "mailto:" aurretik.\nHau adibide bat da. Joan zaitez "Beitia webgunea":http://www.beitia.org/ ikustera. Hau ere "Beitia webgunea", http://www.beitia.com ikusteko esteka bat da.\nE-posta helbide adibidea bat: "Aitorren helbidea":mailto:aitor@adibide.com. Eta beste bat "Aitorren helbidea", mailto:aitor@adibide.com.\nHau adibide bat da. Joan zaitez Beitia webgunea ikustera. Hau ere Beitia webgunea ikusteko esteka bat da.\nE-posta helbide adibidea bat: Aitorren helbidea. Eta beste bat Aitorren helbidea.\nHau adibide bat da. Joan zaitez Beitia webgunea ikustera. Hau ere Beitia webgunea ikusteko esteka bat da.\nE-posta helbide adibidea bat: Aitorren helbidea. Eta beste bat Aitorren helbidea.\nTestu egituratuak aukera gehiago ematen baditu, hauek dira gehien erabil daitezkeen funtzionalitateak. Mezuak erantzutean erabil itzazu.


Irrati bat, oinetako erosoak, janaria eta ura, mobilizaziorako | Mundua | Berria\nKataluniako epaiketaren epaia\nIrrati bat, oinetako erosoak, janaria eta ura, mobilizaziorako\nAste honetan edo hurrengoan aterako da Kataluniako buruzagi independentisten kontrako epaiketaren epaia, eta eragileak antolatzen ari dira erantzuteko.\nCDRetako kide bat, Espainiako polizia baten aurrean, protesta batean pasa den astean. Alejandro Garcia/EFE\nTsunami Demokratikoa du izena, eta azken orduetan handitzen ari da olatua. Telegramen geroz eta harpide gehiago dituen kanal horrek gida labur bat egin du Kataluniako erreferendumaren auziko epaiketa ateratzen denerako. Espainiako Auzitegi Gorenaren epaia aste honen amaieran edo datorrenaren hasieran aterako da, eta eragile guztiak ari dira prestatzen horri erantzuteko. Honela dio gidak:\n"Zer eraman behar duzu?\nIrrati bat, oinetako erosoak eta eguna etxetik kanpo pasatzeko janaria eta ura.\nBartzelonatik kanpo bizi zara?\nPresta zaitez autoa edo garraio publikoa hartzeko. Azkar mugitu beharko duzu.\nZer egin dezaket epaia ateratzen den bitartean?\nAzaldu zure ingurukoei Tsunami Demokratikoa epaiari erantzuteko erantzun masibo eta bateratua antolatzen ari dela".\nEz dira horiek bakarrik, Ernic Homsek gaur jakinarazi duenez, defentsek —Forn, Turull eta Rullen abokatu da auzi honetan— prest baitute helegite bat Gorenak auzipetuen aurkako epaia ateratzen badu aurkezteko. "Gure aurkakoa bada, auzia ez da hemen amaituko", esan du, eta esan du bide judizialean azkeneraino joateko asmoa.\nIntersindical-CSC sindikatuak ere astebetez atzeratu du ostiral honetarako deitua zuen greba deialdia. Gaur joan dira sindikatuko ordezkariak Kataluniako Lan Departamentura deialdia aldatzera, eta, hango iturriek jakinarazi dutenez, epaia jakinaraziko duten egunarekin du zerikusia aldaketak. Greba egiteko arrazoien artean arlo ekonomikoari eta sozialari dagozkionak daude, lan erreforma indargabetzea eta 1.200 euroko gutxieneko soldata ezartzea Katalunian, baina, eguna aldatuta, bat egin dezake epaia jakin ondoren artikula daitekeen erantzunarekin.


Gora apirilaren 14a! | Iritzia | Berria\nOspakizun guztiak dira problematikoak (baita urtebetetzeak ere: ez dago inor perfekturik, ospakizunak eta borroka egunak, platonikoak dira), baina Beñat Irasuegi burkideari ikasiz: ospatzen ez dena ez da. Neuk ere baina mordoa jartzen dizkiot Hegoaldeko 31-37 zikloari: gobernarien epela (langile mugimendua zapaltzera dedikatu ziren sarri), burujabetzaren mugak, laikotasunean erradikaltasun falta. Baina gerratik galtzaile atera ziren guztientzat (sozialista, abertzale, sindikalista, komunista, libertario) 31-37 zikloa izan zen ezagutu zuten eraldaketa gauzatzeko garairik nabarmenena. Egun Errepublikari (ezkerretik ala burujabetzatik) kritika egiten diotenek 1978-2021ean egin ez dituzten iraultza saiakerak gertatu ziren orduan: soziala 34an, estatu propioa 36-37an.\nHalako batean, gaiarekin inolako loturarik ez duen zerbait okurritu zait. Errepublika gurean ospatu zutenak menosten dituen baten baten aitonak ez ote zuen tabernaren bat errekisatuko 37an, ez ote zuen salatuko norbait 36an, ez ote zen Dibisio Urdinean egongo 43an, ez ote zen izango 25.000 euskal herritar garbitu zituzten milaka euskal herritar horietakoren bat (Condor legioak 300 hil zituen, nafar faxistek 3.200 Nafarroan). Bihotzez eskertu dut Mikel Tabernaren Arkanbele, salbuespen bat. Zeren ilea moztuz zigortu zituzten emakumeei norbaitek moztu zien ilea. Norbaitek ehizatu zituen Ezkabako ihesekoak. Norbaitek salatu milaka auzokide. Garaile hil ziren.\nInor ez da bere arbasoen krimenen erantzule, nahiz eta krimen horien harrapakinei esker hazi. Pentsamendua, hein batean, ez da jaraunsten. Bilobetako asko, zorionez, faxismotik urrun dira,nahiz eta esplikatuko dizuten apirilaren 14a kaka dela espainiarra izan zelako, bere arbaso kriminalak testu-inguruaren seme ziren bitartean.


Lautadako nekazarien 'altxor' berria - Lautada - Alea.eus\nLautadako nekazarien 'altxor' berria\nMirian Biteri 2019-01-14 09:29\nDonemiliagako pabiloi batean lekaleak garbitzeko eta ontziratzeko makineria berria erabiltzen hasi dira eskualdeko lau laborari.\nArabako Lautadak elikagaiak eraldatzeko zentroa izateko ahaleginean lehen pausua eman du: hain justu ere, lekaleak garbitzeko eta ontziratzeko zerbitzua inauguratu zuen urtea amaitu baino lehen, Donemiliagako Okiturri industriagunean. Oraingoz, eskualdeko lau ekoizle hasi dira makineria berria erabiltzen, baina asmoa da denborarekin inguruko zein Euskal Herriko beste hainbat txokotatik iritsitako abeltzainak eta nekazariak gehitzen joatea.\nUrteak daramatza Landa Garapenerako Lautada elkarteak (ADRA) bertako produktuei "balio gehigarri bat" emateko proiektu zabala aurrera atera nahian. Bertako presidente Gustavo Fernandez Villatek gogoratu du orain dela bi urteko foru aurrekontuetan partida bat sartu zutela Lautadan elikagaiak eraldatzeko zentro bat sortzeko.\nProzesu parte-hartzailea jarri zuten orduan, nekazari eta abeltzainen beharrak zuzenean ezagutzeko. "Prozesu horretatik hiru lerro atera ziren: alde batetik, oilo eta untxien sakrifizio esparrua martxan jartzeko beharra ikusi zen; bestetik, fruta eta barazki kontserbak egin ahal izateko makineria; eta hirugarrenik, produktu ezberdinak garbitzeko eta etiketatzeko zerbitzua zegoen; tartean, lekaleak garbitzekoa", azaldu du Fernandez Villatek.\nHorren ondotik, bideragarritasun plana etorri zen. Azterketa horren bidez, Diputazioko partidak aurreikusten zuen diru kopuruari begira, hiru eskarien artean bideragarriena zein izan zitekeen ondorioztatu zuen elkarteak: hirugarren aukeraren alde egin zuen. Parte-hartze prozesuan interesa agertu zuten nekazariekin jarri zen jarraian kontaktuan, merkatuan zeuden makina ezberdinak aztertu eta aukeratu ostean, Donemiliagako Udalak utzitako pabiloi batean jarri du martxan; instalazioa prestatzeak eta makineria erosteak 67.000 bat euroko gastua izan du.\nLanda garapenerako elkarteko presidenteak nabarmendu du gaur egun Heredia, Adana, Ixona eta Arrietako lau ekoizle dabiltzala lanean, baldintza guztiekin: "Makina %100ean dabil eta bakoitza hasi da lan egiten. Baina, probak ere egiten gabiltza: kontsumo elektrikoa, orduro garbitzen duen kilo kopurua... . Asmoa da makinari etekin handiagoa ateratzea, eta hortaz, ekoizle gehiagok erabil dezatela". Horrekin batera, iragarri du landa garapen elkartearekin batera, horren gaineko elkarte berria sortzeko asmoa ere badutela lau laborariek, "seriotasunez" lan egiteko baldintzak jarriko dituena.\nLau ordu 300 kilo garbitzeko\nNekazari horien artean, Adanako Joseba Martinez de Mendijur dago. Pozik agertu da makineria berriarekin, "azkar eta ondo" egiten duelako lan. "Orain arte eskuz egin dugun lana asko errazten du; babarrunen urteko ekoizpena gurean 3.000 eta 4.000 kilo artekoa da, eta eskuz garbitzea nekeza da. Makina berria lau ordutan 300 kilo garbitzeko gai da. Etxean, lan berdina egiteko, lauzpabost egun beharko genituzke", azaldu du.\nBabarrunez gain, beste produktu batzuk ere ekoizten dituzte etxean, eta zerbitzu berriari esker, horiei arreta gehiago eskaini ahal izango diela gaineratu du: "Babarrun gorriaz gain, txitxirioak eta patatak ere baditugu, eta baita ortua ere, eta ez dugu denbora soberan izaten. Hortaz, bikain datorkigu".\nEkoizle guztiak babak garbitzen hasi dira, baina txitxirioak eta dilistak bezalako lekaleekin ere egiten du lan, eta baita bestelako produktuekin ere. Horren harira, Fernandez Villatek aipatu du arto ekologikoa eta zerealak dituzten ekoizle bana probatzeko prest agertu direla. "Probak egiten gabiltza, uste dugu artoarekin ez dugula arazorik izango eta denbora gutxian hasi ahal izango dela erabiltzen; zerealarena ezberdina da, galbahe ezberdinak behar dituelako. Fase honetan lekaleekin egingo dugu lan, eta probek ematen dituzten emaitzen arabera joango gara gainerakoetara zabaltzen", azpimarratu du.\nProiektuak aurreikusten dituen beste aukeren gainean galdetuta, Fernandez Villantek aipatu du hegaztiak eta untxiak sakrifikatzeko esparruarekin lotuta bilera dutela hitzartuta Jaurlaritzarekin: "Gaia nahiko aurreratuta dago; interesa duten hiru abeltzainek horren aldeko elkarte bat sortu dute, eta dagoeneko asmoaren berri eman dugu Arabako Batzar Nagusietan eta Legebiltzarrean, eta egunotan bilera izango dugu Jaurlaritzarekin". Sakrifizio esparru horietarako indarrean dagoen legea malguagoa izan dadin eskatuko dute bertan. Azken horren harira, azaldu du Itsasuko (Lapurdi) esperientzia gertutik ezagutzera joan direla eta "antzeko zerbait" eskatzeko asmoa dutela; alegia, horrenbeste baldintza ez eskatzea.\nAurrera egingo balu, proba pilotua jarriko lukete martxan: "Aukera ezberdinak aztertu ostean, Italiatik modulu bat ekartzea izango litzateke egokiena; kamioietako kontainer bateko tamaina duen leku batean egingo litzateke prozesu guztia. Aurrekontua, gainera, ez litzateke oso altua izango, 100.000 bat eurokoa". Elkartetik azpimarratu dute "beharra" dagoela, eskualdean bertan zein Euskal Herrian: "Gaur egun, ekoizle txikiek gertuen duten hiltegia Tafallan dago. Gure ametsa da etorkizunean elikagaiak eraldatzeko zentro zabalago baten enbrioia izatea Lautadakoa; ametsekin jarraituz, gariarentzako errota bat jartzea ere pasa zaigu burutik. Ikusi beharko dugu. Poliki goaz, pausu sendoak emateko asmoarekin", amaitu du Fernandez Villantek\nGizartea Lautada Donemiliaga


Charles Allan Gilbert - Wikipedia, entziklopedia askea.\nHartford, 1873ko irailaren 3a\nNew York, 1929ko apirilaren 20a (55 urte)\nCharles Allan Gilbert (Hartford, Connecticut, 1873ko irailaren 3a - New York, 1929ko apirilaren 20a) Amerikako Estatu Batuetako artista eta ilustratzailea izan zen.\nAll is Vanity, 1902an.\nAllan Gilberten silueta, 1916an argitaratua.\nHartford, Connecticuten jaio zen. Hiru semeen hirugarrena zen. Gurasoak Charles Edwin Gilbert eta Virginia Ewing Crane ziren. Oso garbi ez dagoen arazoengatik haurtzaroan elbarrituaz bezala tratatua izan zen eta, denbora-pasa moduan, marrazkiak egiten hasi zen. 16 urte zituelarik Charles Noel Flagg margolariarekin artea ikasten hasi zen. Flagg Connecticut estatuko erretratuen margolari ofiziala zen eta berak Connecticuteko Arte-ikasleen Liga sortu zuen. 1892an Gilbertek ere New Yorkeko Ikasleen Ligan apuntatu zen; etxe horretan bi denboraldi egon zen. 1894an, ikasturtea egiteko, Frantziara joan zen; han Parisko Académie Julianen ikasi zuen, Jean-Paul Laurens eta Jean-Joseph Benjamin-Constant irakasleekin.\nBerriro Estatu Batuetan, Gilbert New Yorkera joan zen bizitzera. Han ezaguna egin zen hedabide desberdinetan (Scribener's, Harper's Magazine, The Atlantic Monthly) argitaratutako marrazkiei esker; baita ere egutegiak eta afixak prestatu zituen. Oraindik New Yorkeko Ligaren ikaslea zenean All is Vanity (Dena banitatea da) lana osatu zuen, egilearen ezagunena; marrazki hau, heriotzaren alegoria, oso ezaguna egin zen 1902an Life aldizkarian agertu zenean.\nBere bizialdian Gilbertek liburu asko ilustratu zituen, besteak beste, Ellen Glasgowren Life and Gabriella (1916), H. G. Wellsen The Soul of a Bishop (1917), Gouverneur Morrisen His Daughter (1919), Edith Whartonen The Age of Innocence (1920) eta Booth Tarkingtonen Gentle Julia (1922). Film animatuetan ere oso goiz hasi zen lanean. Azken arlo horretan, 1915 eta 1916an, John R. Brayentzat lan egin zuen. Lan horiek, Silhouette Fantasies, mugitzen ziren itzalak ziren. Filmak Art Nouveau estilokoak ziren eta asko mitologia greziarraren interpretazioak izan ziren.\nLehen Mundu Gerran Gilbertek Armadarekin kolaboratu zuen. Artista bezala U.S Shipping Borrad erakunderako militar-kamuflajeak prestatu zituen. Lan horretan beste artistak ere ibili ziren: McClelland Barclay, William MacKay eta Henry Reuterdahl. Halaber, Gilbertek, Liberty Bonds programa barruan, gerrarako afixak prestatu zituen.\nGerra ondoren Gilbert New Yorken jarraitu zuen, 55 urte zituelarik pneumoniak jota hil arte.\nHaren lan ezagunena All is Vanity (Dena banitatea da, 1892) ilusio optiko batez oinarritzen da: gertutik emakumea ispilu batean aurrean ikusten den bitartez, hurrutitik burezur batez bihurtzen da. Lan hau 18 urte zituelarik egin zuen.\nGilberten beste lanak hauek dira:\nEmakumea pianoa jotzen (1901), ikatzez egina.\nEmakumea larrosarekin, (1910), pastel oihal gainean egina.\n(Gaztelaniaz):Gilberten lanak Gutenberg proiektuan.\nWikimedia Commonsen badira fitxategi gehiago, gai hau dutenak: Charles Allan Gilbert\nMultimedia: Charles Allan Gilbert\nAmeriketako Estatu Batuetako ilustratzaileak


Onuragarria izan liteke txapelketaren formatua Herrialde Katalanetara eramatea? — Bertsolari Txapelketa Nagusia 2017\nOnuragarria izan liteke txapelketaren formatua Herrialde Katalanetara eramatea?\n"Bertsolaritzak egindako bideari erreparatzea lagungarria izango da gure bidea sumatzeko. Utz diezaiogun etorkizunari gu glosak egiten harrapatzen". Mateu Matas "Xurí" Mallorcako glosadorearen ekarpena, adituen analisien tartean.\nGalderari erantzun aurretik, Herrialde Katalanetan kantu inprobisatuak izan duen historia eta testuingurua labur azaltzeko baimena eskatuko dizuet.\nDesadostasun batzuk egon badira ere, nabarmendu behar da azken urteotan katalanezko glosa, glosar eta glosador hitzak onartu direla Herrialde Katalanetako bertso eta bertsolari kontzeptuak definitzeko; kontuan izan behar da hitz hauek Mallorcan eta Menorcan bakarrik erabiltzen zirela hasiera batean. Tradizio honek behera egin zuen etengabe XX. mendean eta, ondorioz, funtzionaltasuna eta garrantzia soziala galdu zituen; hala ere, aipatutako bi uharteetan oraindik tradizioa ez da inoiz gelditu. 80 eta 90eko hamarkadetan glosa berreskuratzeko lehen ahaleginak egin ziren eta, mende berriarekin batera, belaunaldi-erreleboa, elkartegintza eta mundu osoan erabilitako beste inprobisazio mota batzuk ere ezagutu genituen. Eragin hauek erabakigarriak izan dira Balear Uharteetan glosak izan duen goieneko unea ulertzeko; Valentziako Erkidegoan garapena linealagoa izan da. Azkenik, Katalunia Printzerrian izandako gertakari bat azpimarratu behar da: Ebroko lurraldeetan jotak mantendu ziren, baina lurralde horiek eta Empordà eskualdea alde batera utzita, desagertuta zegoen ia-ia kantu inprobisatua. Tradizioarekin jarraitu baino gehiago, esan daiteke Printzerrian tradizioa berriro asmatu dela.\nKantu inprobisatuaren ezaugarri bereizgarriak ere garrantzitsuak dira. Munduko leku gutxitan gertatzen den moduan, hemen kantua bertsoa baino garrantzitsuagoa da; hori dela eta, glosatzaileak batzuetan glosak xuxurlatzen dizkio abeslariari belarrian. Eta funtsean, ez dago eztabaidarik.\nGauzak horrela, glosaren errealitate soziala eta kulturala ezberdinak dira, baita funtzionaltasuna eta transbertsalitatea ere. Hau da geure buruari egin diogun galderari erantzuteko aurkituko dugun lehen oztopoa. Hala ere, urteak pasa ahala, homogeneizatu egin da glosaren tradizioa Herrialde Katalanetan, eta lurraldeen artean egiten diren trukeek, batez ere Katalunia eta uharteen arteko trukeek, glosatzaileen moldaerraztasuna indartu dute. Esate baterako, urtero antolatzen diren 12 hores de glosa bezalako proiektu ibiltariek tradizioa sustatzen dute.\nBertsolaritzak eta txapelketek glosan izan duten eragina agerikoa da. 2003an lehiaketaren formatua hartu zuen lehen topaketa antolatu zen Espollan. Urtero, lehiaketa horren irabazlea nyacra abestien erregea izaten da; eta jakin badakigu, lehiatzeak mendekotasuna sortzen duela. Kantu inprobisatua lurraldean indarberritu ahala, ospetsuagoa egin da Espollako topaketa. Gehiegi sakondu edo hausnartu gabe, baina esan daiteke Espollako topaketa dela txapelketara gehien hurbiltzen den ekimena. Agian inflexio-puntua da hau, eta bi aukera ditugu: Espollako topaketa egituratu, edo denborarekin gara dadin utzi.\nMenorcan, duela 4 urte, lehen Migjorn glosa txapelketa antolatu zen. Egun osokoa da eta, azkenekoetan, irabazlea izendatzen da. Hala ere, garrantzitsuena giro ona eta guztion gozamena da, lehiaketa bera baino gehiago. Mallorcan ere, glosa txapelketa batzuk eskaini zituzten telebistan duela urte batzuk, baina emateari utzi zioten gerora.\nNire ustez, une erabakigarria bizitzen ari gara lurralde guztietan: batzuek beste batzuk kutsatzen dituzte, elkarrengandik ikasten dugu, elkarrekin huts egiten dugu, elkarrekin egiten dugu aurrera eta elkarrekin egiten diegu aurre etorkizuneko erronka guztiei. Glosa berpizteko unean, Kataluniak, Menorcak, Valentziako Erkidegoak eta Mallorcak behar ezberdinak dituzte eta, ondorioz, partekatzen eta lotzen gaituen guztia baliatu behar dugu. Txapelketaren formatua lagungarria izan daiteke glosa zabaltzeko eta ospetsua egiteko unean, baina, nire ustez, glosatzaileen eta publikoaren dimentsio soziala handitu behar dugu, kantitateari zein kalitateari dagokionez. Gaur egun, ez dut uste gure inprobisazioak Herrialde Katalanetan txapelketa bat antolatzeko eta horrek dakartzan zailtasunei eta arriskuei aurre egiteko heldutasunik duenik.\nBertsolaritzak egindako bideari erreparatzea lagungarria izango da gure bidea sumatzeko. Utz diezaiogun etorkizunari gu glosak egiten harrapatzen, gatazka konpontzeko biderik onena baita.\nMateu Matas "Xurí", iaz "Europa bat-batean" egitasmoan izan zen. / XDZ


N_20160819 TFG Pablo Florez - UPV/EHU\n‘Medikuntzaren arteak' pertsona kritikoak eta autonomoak behar ditu\nGizarteak kultura arteko testuinguru desorekatu batekin sentikorrak diren profesionalak behar ditu, Pablo Flórez UPV/EHUko medikuaren gradu amaierako lanaren arabera\nLehenengo argitaratze data: 2016/08/19\nPablo Flórez medikuak eta UPV/EHUko ikasle ohiak proposatu duenez, prestakuntza soziokulturalak eta medikuntzako profesionalismoak pisu handiagoa eduki beharko lukete Medikuntza Graduaren curriculumean. Gradu amaierako lanean, Flórezek aztergai izan ditu karrerako irakaskuntza gidak eta laugarren mailako ikasleek euren trebakuntzaren inguruan duten ikuspegia. Haren hitzetan, azterlana "Medikuntzako irakaskuntza planaren gaineko hausnarketa bat da, gradua hobetzea xede duena".\n‘Formación sociocultural y profesionalismo en el Grado de Medicina' izeneko gradu amaierako lanean, Flórezek adierazi du zaila dela kontzeptu biak (prestakuntza soziokulturala eta profesionalismoa) hezkuntzaren eta medikuntzaren testuinguruan definitzea. Profesionalismoa ‘medikuntzaren artea' delakoarekin lotu izan da tradizioan, baina kontzeptu zabalagoa da berez. Flórezen ustetan, "zerikusia du pazienteek eta gizarteak medikuarengan duten konfiantzarekin".\nAlde horretatik, profesionalismoak lotura du prestakuntza soziokulturalarekin, hots, hezkuntza sozialarekin, kulturartekotasunaren hezkuntzarekin eta balioen hezkuntzarekin. Flórezek dioenez, "pertsona kritikoak eta pentsamenduz autonomoak trebatuko dira horrela, gehienek sektore publikoan eta herritarrekin zuzeneko harremanetan jardungo baitute". Kontsulta egin zaien ikasleen aurreikuspenen arabera, % 84k esparru publikoan lan egin nahi dute, eta % 91k ospitalean.\nAztergai izan ditu, halaber, azken urteetako ezaugarri sozialak eta osasunean eta hezkuntzan egin diren gastu politikak. Sektore publikoan gutxiago inbertituz gero, erosteko ahalmen handiagoa duten pertsonek osasun pribatura joko dute, eta sektore publikoak erosteko ahalmen txikiagoa duten pertsonak hartuko ditu. Arrazoi horregatik beragatik, Medikuntzako graduatuen batez besteko profilak maila ekonomikoa gainditzen du; izan ere, baliabide gehien duten pertsonek soilik jo ahal izango dute unibertsitatera.\nGizarte asimetria horri aurre egiteko, Fakultatetik ateratzen direnek jakin beharko lukete zer-nolako gizartetan lan egingo duten –egunez egun desorekatuagoa, multikulturalagoa eta dinamikoagoa den gizartean–, eta, gainera, ezagutza teknikoak eduki beharko lituzkete. "Modu horretan, prestakuntza soziokulturala osasun publiko eta unibertsalaren aldeko konpromisoari eusteko medikuntza profesionalismoaren arma litzateke. Pertsonak zaintzeko lanbide horrek sentikorra izan behar du, eta medikuek jakitun izan behar dute pazienteen gizarte, lan eta ekonomia egoerak eragina duela haien osasunean eta gaixotasunaren garapenean. Horrela, harreman klinikoaren kalitatea eta osasun laguntza hobetu ahalko dira".\nPrestakuntza soziokulturala, gainditzeko dagoen irakasgaia\nPablo Flórez medikuak bere azterlanean proposatu du prestakuntza soziokulturalari ematen zaion espazioa areagotu behar dela osasun zerbitzu publikoaren kalitatea modu bidezko eta orekatuagoan hobetu ahal izateko epe luzera.\nLanean, Medikuntza Graduaren irakaskuntza gidak aztertu ditu, eta egiaztatu du desoreka handia dagoela konpetentzia teknikoen eta konpetentzia soziokulturalen artean. "Lan egingo den gizartearen gaineko ezagutza ez dago guztiz txertatua curriculumean", esan du Flórezek. "Gainera, ospitaleko irakaskuntza unitateetan egiten diren ikasketetan, prestakuntza mota hori oso lotuta dago artatzen den pertsonarekin eta zoriarekin".\nIrakaskuntza planean, "Etika, Komunikazioa eta Harreman Klinikoa" eta "Lege eta Auzitegi Medikuntza" irakasgaiek baino ez dituzte euren irakaskuntza gida ia guztietan barne hartzen prestakuntza soziokulturalarekin eta profesionalismoarekin lotutako konpetentziak. Pablo Flórezek azpimarratu du konpetentzia horiek ez direla behar bezain zeharkakoak gainerako irakasgaietan, eta inkesta egin duten ikasleak ere bat datoz horrekin. Analisian, gainera, ikusi da inkesta egin duten laugarren mailako ikasleen % 81en ustez garrantzi bera dutela lanbidearen ezagutza humanistikoek zein teknikoek.\nFlórezen ustez, azterlan zabalagoa egin behar da irakaskuntza plana alda dadila proposatzeko, baina, halere, proposa daitezke prestakuntza soziala hobetzeko eta irakasgai teknikoagoetan gehiago txertatzeko bideak. Esate baterako, gizarte erakundeekiko lankidetza areagotu liteke, eta kolaboratzaile potentzial horiei leku bat eman lekieke unibertsitateko trebakuntzaren esparruan.\nPablo Flórez Solaranak (Torrelavega, 1992), Medikuntzako gradu amaierako lana egiteko, prestakuntza soziokulturalaren konpetentziekin loturiko zientzia literatura ikertu zuen lehenik, eta hala UPV/EHUko Medikuntza Graduko nahitaezko irakasgaien gidak nola Estatuko 33/2008 Aldizkari Ofizialean (Hezkuntza eta Zientzia Ministerioa, 2008) agertzen den informazioa aztertu zituen ondoren. Azkenik, Medikuntza Graduko laugarren mailako ikasleentzako galdera sorta bat osatu zuen, eta Gurutzetako eta Basurtuko irakaskuntza unitateetako 67 pertsonak erantzun zuten (44 emakumek eta 23 gizonek). ‘Formación sociocultural y profesionalismo en el Grado de Medicina' izeneko lana Montserrat Fonseca Alfonso Medikuntza eta Erizaintza Fakultateko irakasleak zuzendu du.\nPablo Flórezek 2016ko ekainean amaitu zuen Medikuntza Gradua. Orain, barneko mediku egoiliar izateko azterketarako trebatzen ari da, datorren urteko urtarrilean eta otsailean egingo baita.\nArgazkiak: Pau Mateo (www.fateuser.com) (portada). UPV/EHU.\nInprimatu N_20160819 TFG Pablo Florez


Baby lo on era uzten: 2011\nPNV "gestio txarra"\nBusturialdeko Ur Patzuergoak\nez daki gabonetako paga extra\nordaindu ahal izango deutsien.\nGestio txarra esan\neta aurrera, mutilak, tenpleu!\nEta nor izan da, ba\ngestioaren ardura euki dabena?\nSortu zanetik eta orain hiru asterarte,\nAuditoria bat egingo jakola?\nZer esanik be ez,\nderrigor egin behar!\nApurka-apurka bagoaz ikasten.\nDiruz ondo dabizen enpresak be\nadrede egiten dirala usteldu,\nbesteren batek merkeago erosi dagian.\nKasu honetan, Bilboko Ur Partzuergoa da\nBaina, gestio txarra egon dala eta...\nezin dosku eskuetatik eskapa.\nGeure sudur puntan pasa dana\nhurrunago joan ezkero\nzergaitik ez da pasako ba?\nHiru hilerik behin\netxeek eta udalek\nipinten dogun dirua,\neta ondo ikusteko moduen\nEz da kontu barria.\nNoizko denporan entzuten gendun\nJabier Bilbao Ibarrangeluko PNVko alkate ohiak,\nUr Partzuergoko gerente izatearren\n600.000 mila peseta kobratzen zituela,\nbesteon aldean dirutzak!\nEmon be ez eban emoten, ba,\nholako puesto baterako\neukingo ebanik prestakuntza.\nBeran ostean sartu zan gerente barriak\nAitor Arriolak, 48.000 euro! kobratzen dauz urtean,\naurrekoak baino gitxiago, bere esanetan.\nAsi ke... atara kontuk!\nPublicado por Leire Saitua Iribar en 4:28 No hay comentarios:\nAltsasu 2011eko argazkian, gizonezkoak\nnabarmen dira gehiago emakumezkoak baino,\nlehengo erakuslerroan izan ezik.\nEuskal Herriaren independentzia feminista izango da,\nedo ez da izango, independentzia.\nBeste dependentzi bat baizik.\nPublicado por Leire Saitua Iribar en 22:23 No hay comentarios:\n"Duela 32 urte\neta beharrezkoa da\nEstadu tutu estua.\nEstuegia, ezin traga.\nPublicado por Leire Saitua Iribar en 3:04 No hay comentarios:\nPublicado por Leire Saitua Iribar en 2:58 No hay comentarios:\nerosi zuten Osakidetzan\neta diagnostikatuko ditu bai,\nmakina bat diagnostikatu ere.\nHorretarako da eta!\nNork asmatu duen ezetz asmatu!\nEta asmatzeko dirua nork jarri duen...\nNik jakin ez dakit,\nbaina behi horren errapeari\nesne asko ateratzen ari zaiola ta nago.\nPublicado por Leire Saitua Iribar en 14:02 No hay comentarios:\nGure etxe-etxekoak dira\n"Zer uste dozue ba?\nRotxilen boltsie dekozuela?"\ngure birramuma Madalenaren\nAstean pare bat aldiz\ngaurko amumak be\nBerrian irakurri diot zeozer.\nAne Irazabalek dio\nIsraelgo Tel Aviv.etik:\nezdakit zer eta badakit nor.\nHalako poltsa euki\neta orain kalean?\nHorixe omen da\noraingo Kali Yuga\n"Hik bultza gogor hortikan/\nta bultza nik hemendikan/\nikusiko dek, nola-nola/\nlaister eroriko dan".\nPublicado por Leire Saitua Iribar en 22:31 No hay comentarios:\nErresumaa Batuan gosetea\n"Ez dute jatekorik lapurtu,\nmarkako arropa baizik",\ndio Jose Mari Pastorrek Berrian.\nGure sistemak piztu du gose hori\neta orain ez da hura asetzeko gai\n... Laguntza sozialak\nmurrizten ari dira.\nLaguntza horiekin gazteek\nTesko edo Sainsbury's\nerosteko beste diru dute,\ndiru hori ez da nahikoa\nApokalipsiseko zaldunetariko bat.\nPublicado por Leire Saitua Iribar en 22:10 No hay comentarios:\n(denboraz kanpoko eguna),\neuria parra-parra kanpoan\neta frontoian epel-epel,\nbero-bero esango nuke...\nHau bai hau ekarpena\neta Ainhoa Garaiena!\nEuskal Herriko larru media\nOsakidetzak antolatu beharko luke,\ndebalde. Edo EVEk,\nBiba, Bob, biba!\nPublicado por Leire Saitua Iribar en 18:32 No hay comentarios:\nni.keriaz pustutako nia.\nBehar izana betetzen denean\nni.tasuna egiten da heldu.\nBehar izana betetzeko ahaleginak\nni.keria egiten da pustu,\npendiente gelditu denaren seinale.\nbehin edo behin,\nbeharko da hustu.\nPublicado por Leire Saitua Iribar en 20:31 No hay comentarios:\nZeure buruaz beste egin\neta zulo beltzean dzanga!\netzan egiten naiz\nluma, tripaz gora\nerabat hustu arte,\nerabat hustu arte.\nHarrek jan arte,\nharrek jan, artean.\nPublicado por Leire Saitua Iribar en 20:05 No hay comentarios:\nSan Isidrotik Madalenara,\nYogatik Ama Virginara,\n"Oso erakargarria zara"tik\n"ez nauzu betetzen"era.\n70 egunetan, bizitza bat.\n2 hilabete eta 10 egun,\nZER da aldatu dena?\nBi kilo, bai,\nHorrenbesterako ote da?\nHori al da\ndesioaren hari mehearen pisua?\nNik ez ditut gizonak salbatzen.\nNik ez ditut gizonak abandonatzen.\nEutsi egiten dut,\nkapitain onaren gizan,\nazkena onik atera arte.\nbeta bada... eta denean,\nzaplasteko bana ematen diet,\njasotako tentsioaren ordainetan,\nbizitza salbatu (eta erazi) ostean.\nPublicado por Leire Saitua Iribar en 19:35 No hay comentarios:\nPublicado por Leire Saitua Iribar en 23:46 No hay comentarios:\nLarru ondoko sorkuntza\nIbili dabil Angel Erroren testua.\nGustora irakurri dut.\nEz zait arrotz egiten.\nGrazia, pipergatza du.\nEuskal Herriko tronpetak tenkatzen zenbat lan.\nEgin dezagun gogo-bete-gogoko plan bat.\nLarru osteko sorkuntza garapena.\nEz larru ordezkoa.\nPublicado por Leire Saitua Iribar en 1:16 No hay comentarios:\nCollage-saltsa bat egin dut\nVicent Partal, Vilaweb.eko zuzendariaren eta\nIker Aranburu, Berriako analistaren\nartikulo biko zatiak hartuta.\nBada protesta mugimendu bat eta kritika bat...\nArnasten dugun airea bezain beharrezko ditugunak...\n- Langabeziara bideratutako belaunaldi oso bat, trebatuenak.\n- Sistema ekonomiko ezmoral bat,\nmozorrorik gabe aurpegi lazgarriena erakutsi duena.\n- Urrundutako politika bat, behin eta berriz errepikatzen dena.(*)\n- Europako ezein herrialdetan egitera ausartu ez diren moduko\nmozketak ere. (**)\nOso zail du Haserretuen protestak\npolitikaren norabidea aldatzea.\nKataluniaren kasuan, inguruan dagoen\ngobernu indartsuena dutelako,\nCIUk alde handiz irabazi zituen,\nguraizea beldurrik gabe erabili duen arren,\nmaiatzeko udal hauteskundeetan berriro garaile.\nGehiengo isilaren babesa.\nmezu bat iristen zaie agintariei,\n"Gure dirua nahi baduzu,\ngure baldintzak bete beharko dituzu".\n%23 gutxiago Nekazaritza eta Ingurumen Sailari;\n%15,6 kulturari; %7,4 Hezkuntzari; %6,5 Osasunari\n%32 gehiago zorraren ordainketari.\nHerritarrok gara aberastasuna sortzen dugunak.\nZergatik ez dugu esaten?\n"Gure aberastasuna nahi baduzu,\nPublicado por Leire Saitua Iribar en 0:04 No hay comentarios:\nEuskal Hitz Sakonak\n. Osasun (osotasun)\n. Osatu, sendatu\nur - ili\n Burutontor-eko txakra\n Bekaintarte-ko txakra\n Lepo-ko txakra\n Bihotz-eko txakra\n Ekiplexo-ko txakra\n Mokor-eko txakra\n Ipur-ttunttur-eko txakra\nTxina eta elementuak\nPublicado por Leire Saitua Iribar en 0:08 No hay comentarios:\nPublicado por Leire Saitua Iribar en 3:27 No hay comentarios:\nPublicado por Leire Saitua Iribar en 13:14 No hay comentarios:\nZenbat aldiz eraman nauen Iñaki Salvadorrek\npianoz, barne zeruko negar landaraino,\neta gailurra jo erazi behin eta berriro\ngozamen zororaino, hilko-hilko sortu artio.\nMikel Laroaren homenezko\nLilurarik ez diskako 5garren kantaz\nPublicado por Leire Saitua Iribar en 23:26 No hay comentarios:\nZaintza / Am@\nZaintza hitza erabiltzen da orain, zainketa.\nIngeleseko care, edo gazteleraz cuidados esaten den moduan.\njabetasuna emateak ardura adierazten du.\nSutabe izatea. Egituratzea. Eustea.\nFisikoki, zein afektiboki, zein pentsatu eta erabakiz.\nEtxeko ama batek egiten duena zer da?\nZaintza ala jabetasuna ematea?\nSikieran be, emon dotsagu jabetasune etxe bueltieri,\nesan zigun Amak etxe inguruko sasiak eba genituen batean.\nQue se sepa que tiene dueño, gehitu zuen sententzia.\nQue se sepa que tiene Am@.\nPublicado por Leire Saitua Iribar en 22:54 No hay comentarios:\nUrriko azkenengo astelehena.\nKontzertu osteko manboa.\nGaztez inguratuta nago.\nOhera leher eginda heltzen naz,\nPublicado por Leire Saitua Iribar en 5:49 No hay comentarios:\nOso gustora ari naiz Fermin Etxegoien.en\nSinesgarria zait erabat, bizia.\nHerri ekimen bat jarriko bagenu martxan\njin-joan harremanen fusio nuklearra asmatzeko?\nMundua hatsamarren puntetan dantzatuko genuke,\nez bait dago hori bezain energia eraginkorrik.\nGogoa piztuta, zer ez ote ginateke kapaz egiteko?\nZenbait pitzadura, nire uste apalean,\nAutokarabanan ondo baino hobeto islatzen direnak,\ngogo-bete-gogo barik, mi-mi-mi uzten gaituztenak.\nez dituelako inoiz eramaten.\nEderki harrotuko litzaioke ipurdia,\nbaina Irantzu ez da estilo horretakoa\nbaizik eta euskararen militante klasikoa".\nProsti.kolonizazioa lehenago zabaldu da\neuskal gizon aurreratuen gustoetan\neuskararen militante klasikoen artean baino,\nidazleak erakusten digunez.\nEa hurrengoan zein aurkikuntza berrirekin\nTakoiak berak jarriko balitu...\nOrkatila bihurtzeko zorian...\nOrkatilek, norabidea aldaketak somatizatzen dituzte.\nBizkarrak, bizitzan eusten gaituena.\nTakoipurdien begiraleen desio urria pizten ez dago errez:\nnora bidea lokatu, eusten gaituena okertu eta ipurdia harrotu,\ngaur eguneko gizontasunaren\ngogo miseria larriaren erakusgarri.\n"Gure ahuldade emozonalez elikatzen den etengabeko konbultsioa".\n"Ile beltz trinkoa, bular harroa eta ipurdi-alde zabala.\nEsan dezaket munduko tiporik ahaltzuena sentitzen naizela\norgasmora eramatea lortzen dudanean, botere sentsazioa\noso gauza birtuala izan delako nire bizitzan".\n"Hobeto eutsiko diot antsietateari,\nailegatu bezain azkar sarean galduko naizelako pornografia bila,\nmundu aurreratuko milioika lagunek egunero egiten duten moduan".\nGure kasu honetan argi gelditzen da\noiloa baino lehenago dela arrautza,\neta munduko ofiziorik zaharrena ez dela putarena,\nostean dator prostituitze eraztearena.\nPublicado por Leire Saitua Iribar en 1:58 No hay comentarios:\nIrina Palm askatu!\nZein ederra den\npreso dagoena askatzea...\nDiruz ordaindutakoa... fidantzapekoa.\nBenetakoaren zai gelditzen dena.\nAri gara, eutsi gogoari,\naskatasunaren seme-alaba gara.\nPublicado por Leire Saitua Iribar en 18:08 No hay comentarios:


topic_facet:"Elektrizitatea eta Elektronika (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Sistema elektroteknikoetako eta automatizatuetako proiektua (Modulua)" topic_facet:"Sistema elektrikoak eta automatikoa (Modulua)" genre_facet:"Curriculumeko baliabideak" author_facet:"R-400"\nProposatutako gaia: Elektrizitatea eta Elektronika (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Sistema elektroteknikoetako eta automatizatuetako proiektua (Modulua) Proposatutako gaia: Sistema elektrikoak eta automatikoa (Modulua) Generoa / Forma: Curriculumeko baliabideak Egilea: R-400\n1 Automatizazioa eta robotika industriala (Heziketa Zikloa). Goi maila 1 Beroa sortzeko instalazioak (Heziketa zikloa). Erdi maila Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Elektroteknia (Modulua) 1 Hozteko eta girotzeko instalazioak (Heziketa Zikloa). Erdi maila Gehiago ... 1 Instalazio elektriko eta automatikoak (Heziketa Zikloa). Erdi zikloa 1 Instalazio elektrikoak eta automatismoak (Modulua) 1 Instalazio termiko eta fluidodunen mantentzea (Heziketa zikloa). Goi maila 1 Instalazioa elektrikoak eta automatismoak (Modulua) 1 Instalazioa eta mantenimendua (Lanbide Arloa) 1 Lanbide Heziketa Mantentze-lan elektromekanikoa (Heziketa Zikloa). Erdi maila 1 Muntaia- eta mantentze-lan elektriko/elektronikoak (Modulua) 1 Potentzia-sistemak (Modulua) 1 Sare elektrikoen eta transformazio-zentroen garapena (Modulua) Sistema elektrikoak eta automatikoa (Modulua) 1 Sistema elektroteknikoak eta automatizatuak (Modulua) Sistema elektroteknikoetako eta automatizatuetako proiektua (Modulua) 1 Sistema eta zirkuitu elektrikoak (Modulua) Guztiak ikusi ... gutxiago ...


Irtenbideak - gomymobi.com\nEskaintzak Irtenbide indartsuak\nEgin zure negozioa arrakasta & hegan gorago !!!\ngomymobi.com zure negozio guneak azkar, erraz eta eraginkortasunez eraikitzen laguntzeko diseinatuta dago. Ezinbesteko tresna guztiak zure negozioa eta sormen produktuak mundura aurkezteko.\nEzagutu lineako presentzia diseinatzeko eta kudeatzeko erabil ditzakezun funtzio indartsuen azpian.\nedo Hasteko orain\nAurkez ditzagun zure marka izena eta sormen produktu onenak munduko guztiei zure eCommerce dendaren eraikitzailearekin. Mugagabeko dendak sortzen laguntzen dizugu, produktu mugagabeak saltzeko; transakzio kuotarik gabe, kontratazio kuotarik gabe; saltzen duzunagatik% 100eko ordainketa lortuko duzu.\nIreki denda eta saldu\nGure bezero bikainek irtenbide harrigarriak maite dituzte\nGure lehen helburua gure bezeroak pozik egotera bideratzea da. Bai, hau da zure negoziorako lan egiteko modua ere.\nKode editorea pertsonalizatua\nHarpidetzak eta ondasun birtualak\nHasi zure negozio webguneak hutsetik eraikitzen edo aukeratu diseinatzaileek egindako txantiloi askoren artean. Munduko arrastatu eta askatu webguneen eraikitzaile berritzaileenarekin, nahi edo nahi duzun webgunea diseinatu eta garatu dezakezu.\nProbatu Element Builder DOAKO\nErantsi negozio azpiegitura aberatsa edozein gunetara. Merkataritza elektronikoko, erreprodukzioko eta kidetzako soluzio guztiak guztiz mantentzen dira eta erantzuna duten portaera integratuak dituzte.\nSortu web aplikazio aurreratuak kode editorearen bidez, nahi duzun guztia gehitzeko edo editatzeko. Kudeatu atzean dagoen eduki astun guztia eta erakutsi ederki erantzuten duten diseinu errepikakorretan.\nSaldu harpidetzak edozein terminoekin, kidetzak eta zerbitzuak, ondasun birtualak, edukia, komunitateak eta softwarea lortzeko paketeak. Ordainketa errepikariak edo behin-behinekoak eskaintzea proba mota askorekin ordainketa hornitzaile seguruak erabiliz.\nDOAKOA zure negozioaren webgunerako\ngomymobi.com pozik dago zure lehen negozio-gunea sortzen eta doako ostatuan bizitzan laguntzeko.\nIzena ematea oso erraza eta azkarra da, ez da kreditu txartelik behar; eta zure doako kontua eta negozioaren webgunea betirako egongo dira gurekin.\nIreki mugagabeko dendak\nHainbat produktu saltzeko lineako denda mugagabeak ireki behar badituzu, erraz egin dezakezu.\nHainbat produktu saldu\nGure eCommerce plataformarekin produktu digitalak eta fisikoak saltzeko gai zara eta baita denda berean harpidetzak ere.\nDomeinu izen pertsonalizatua\nDagoeneko domeinua baduzu eta sortutako webgunean erabili nahi baduzu, domeinu hau esleitu besterik ez duzu egin behar eta exekutatu zure negozioaren webgunea domeinu pertsonalizatu honekin. Zure negozio guneak profesionalagoa dirudi domeinu pertsonalizatuarekin.\nKargatu FTP bidez\nOstalari pribatua baduzu eta sortutako webgunea ostatatu nahi baduzu, tresna erraza dugu webguneko fitxategi guztiak zure ostalariari klik bakar batera igotzen laguntzeko. Edo gune osoa lokalean deskarga dezakezu.\nGune guztietako azpidomeinu bakarra\nZure negozio gunea klik bakarrarekin argitaratu eta artxibatu ahal izatea.\nHarpidetza merkeak eta malguak\nGure irtenbideekin pozik zaudenean, zentzuzko harpidetza ugari eskaintzen dizkizugu zure kontua bertsio berritzeko funtzio indartsuagoak lortzeko.\nIrabazi gaiaren lizentzia salduz\nGurekin dirua irabazteko gai zara zure gaiaren lizentziak beste erabiltzaile batzuei salduz. Diru sarrera guztiak jasoko dituzu, ez dugu kuotarik kobratuko.\nWebguneen Gaien Merkatua\ngomymobi.com erabiltzaile guztiek gogoko dituzten gaiak saltzeko lekua ere bada. Sortzaileek gaia doan eman dezakete edo 2 lizentziaren truke saldu: sorkuntza edo bizitza osorako.\nBistan denez, sortzaileek beren publizitate kodea (edo plataforma) txertatu dezakete beren gaietan, doan eman nahi dietenean.\nMUGAGABEAK webgune eta orriak\nWebgune mugagabeak sor ditzakezu eta webgune bakoitzerako web orrialde mugagabeak ere sor ditzakezu.\nTrafiko jarraitzaile integratua\nBisita eta orri ikustaldiak zenbatzen lagunduko dizun trafikoaren jarraitzaile integratua dugu. Estatistikak egunetik egunera jarrai daitezke.\nZalantzarik gabe, zure beste tracker plataforma bat, hala nola Google Analytics, erraz eta azkar txerta dezakezu.\nErabat sentikorrak diren guneak eta gaiak\nGai eta gune guztiak guztiz sentikorrak dira eta mugikorrak dira, edozein arakatzaile modernoetako pantaila bereizmenetan lan egiteko diseinatuta daude.\nAre garrantzitsuagoa dena, Kontrol Panelak eta Erabiltzaile Interfazeak guztiz sentikorrak dira, erabiltzaileek guneak kudeatu eta sor ditzakete edozein lekutan.\nGure sistema zure webguneei eta dendei abiadura eta errendimendu onena emateko diseinatuta dago.\nAukeratu diseinatzaileek egindako 95 gai baino gehiago ezarri nahi dituzun negozio guztietarako.\nDiseinatu eta garatu zure gunea nahi duzun moduan, arrastatu eta askatu berritzaileekin.\nHobetu multimedia arakatzailea\nErakutsi zure irudiak, bideoak edo edozein multimedia material galeriaren diseinu ederrean gure Media Browser indartsuarekin.\nAurkeztu eta saltzea zure ondasun eta zerbitzu digitalak edo fisikoak edo negozioak lineako denda eder batean.\nDenda eta produktuen kudeatzailea\nJarrai itzazu eskaera guztiak eta kudeatu inbentarioa edozein erabakigarritatik: mahaigainetik, ordenagailu eramangarritik, tabletatik edo mugikorretik.\nOrdainketa metodo anitz\nEskaini ordainketa irtenbide fidagarria, lineako transakzioak sinpleak eta seguruak izan daitezen zuretzat eta zure bezeroentzat. Onartu kreditu txartelak, PayPal, Stripe, Authorize.net, lineaz kanpoko ordainketak eta gehiago. Komisiorik gabe.\nAusartu erakusleihoen salmentak sasoiko deskontuak eta doako bidalketak ekitaldi berezietarako eskaeretan.\nBaimendu iezaguzu zure negozioa bultzatzea eta hegan handiagoa egitea !!!\nEraiki zure webgunea eta dendak ORAIN


Ostirala, 2021(e)ko ekaina(r)en 11-(e)an 18:29etan\nTopic-en, gure ikuslegoa funtsezkoa da, eta, horregatik, maitasun handiz jasotzen ditugu iradokizunak, kritika konstruktiboak eta jakina, dohaintzan txotxongilari profesionalengandik ez ezik, bisitariengandik jasotzen ditugun txontxongiloak.\nColorin txotxongilo donostiarra da. Duela 56 urte sortu zen eskularruzko panpin hau, Gipuzkoako Ateneo eta Kultur Zirkuluaren eraikin zaharreko sotoetan, José Luis Villarejok zuzentzen duen Teatro de Cámara y Ensayo taldearen eskutik. Colorin Ateneo horretako Zuzendaritza Batzordeak bazkideen seme-alabak "antzerkira" zaletzeko zerbait egiteko zuen kezkatik sortu zen. Horrela sortu zen Colorínen txotxongilo-antzerkia, zeinaren heroiak konpainiari izena ematen baitzion. Colorin Gipuzkoako ia herri guztietan ibili zen, baita bizkaitar, nafar eta arabar herri gehienetan ere. Batzuetan landa-eremuetara joaten zen, bere abenturak haurrei eramanez. Bere lagun baldintzagabeekin batera, bere estutasunak partekatzen zituen, barre egiten zuen, abesten zuen… beti garaile ateraz bere laguntza desinteresatuari esker. Ia 50 urteko bizitza luze baten ondoren, Topic Tolosako Nazioarteko Txotxongilo Zentroan atseden hartzen du gaur egun beste txotxongilo askorekin batera, Jose Luis Villarejoren alargun eta Konpainiaren sortzaileetako bat izan zen Conchita Momeñeren eskuzabaltasunari esker.


Enhidro kuartzoaren esanahia. Bitxiak salgai zintzilikarioa edo eraztuna salgai - bideoa\nEnhidro kuartzoaren esanahia eta propietateak. Salgai dagoen kuartzo hidrogenoa bitxietan zintzilikari gisa edo eraztun gisa erabil daiteke.\nKristalak barnean harrapatu zituen ur burbuilak ditu. Harririk preziatuenak burbuila mugikorrak dauzkatenak dira, kristalean aire poltsiko bat dagoelarik eta ur burbuila txiki bat poltsikoan gora eta behera eraman daiteke. Beste enhidroek ur burbuilak dituzte, estatikoak eta mugitzen ez direnak.\nPetrolio enhidro kuartzoa\nIrudian eta bideoan ikus daitekeen moduan, kristal hau herkimer diamantea or petrolioaren kuartzoa, Afganistanetik. Guztiak nirea beretik datoz, baina batzuk kuartzo hidrohidrikoak dira, likido ikusgaitza dagoelako eta kristal barnean harrapatuta dauden gaz barne.\nEnhidro kuartzoaren esanahia eta propietate metafisikoak\nKristal horien barruan dagoen ura gizakien kutsadura industrialeko kutsatzaileengandik purua mantendu da. Honek kristal aproposa bihurtzen du garbitasuna bilatzen dutenentzat. Izan zaitez gogo, gorputz edo arimaren garbitasun hori. Ur hau, literalki, bizitzaren elixir da eta jatorrizko jainkozko planaren garbitasun guztia dauka. Enhydro kuartzozko kristalekin medita daiteke jainkozko plan honekin konektatzeko. Harri honek lotura estua eta zuzena eskaintzen du Akashic Records-ekin.\nHarri honekin lan egitea oso ona da sistema fisiko osotik eraikitako toxikotasuna garbitzeko eta garbitzeko. Kristal hau elixir moduan erabiltzeak gorputza garbitu eta espiritualki lan egiten duten energia anhidro kristalekin maila sakonagoak errazten ditu.\nAfganistaneko kuartzo hidrogenoa\nEnhydro kuartzozko bitxiak salmentan egiten ditugu, zintzilikari gisa edo eraztun gisa.


Seaskak manifestazioa deitu dute larunbat honetan 17:00etan Hendaiako tren geltokitik abiatuta.\n"seaska"(r)i buruzko Txioak\nAste honetan, Falloux Legea baliatuta, Patrick Dallenes Baionako suprefetak debekatu egin dio Hendaiako Udalari herriko ikastola laguntzea. Erabakia atzera botatzeko eskatu zion Seaskako lehendakari Paxkal Indok atzoko prentsaurrekoan eta XIX. mendeko lege hori aldatzeko beharra azpimarratu zuen. Larunbaterako, "euskara sostengatzera" deitu zuen Indok "euskaltzale oro". Manifestazioak Twitterren duen erantzuna jarrai dezakezu goiko leihoan.